Ετήσια έκθεση σχετικά με τους οργανισμούς της ΕΕ για το οικονομικό έτος 2017

(2018/C 434/01)

ΠΕΡΙΕΧΟΜΕΝΑ

Κατάσταση ακρωνυμίων 2

ΚΕΦΑΛΑΙΟ 1 Οι ευρωπαϊκοί οργανισμοί και ο έλεγχος του Συνεδρίου 4

ΚΕΦΑΛΑΙΟ 2 Επισκόπηση των αποτελεσμάτων του ελέγχου 15

ΚΕΦΑΛΑΙΟ 3 Δήλωση αξιοπιστίας και άλλα αποτελέσματα ελέγχου για κάθε οργανισμό 29

ΚΑΤΑΣΤΑΣΗ ΑΚΡΩΝΥΜΙΩΝ

Στην κατάσταση αυτή περιλαμβάνονται οι οργανισμοί της ΕΕ και τα λοιπά όργανα που καλύπτονται από την παρούσα έκθεση.

Ακρωνύμια Πλήρης ονομασία Έδρα ACER Οργανισμός Συνεργασίας των Ρυθμιστικών Αρχών Ενέργειας Λιουμπλιάνα, Σλοβενία Υπηρεσία του BEREC Υπηρεσία του Φορέα Ευρωπαϊκών Ρυθμιστικών Αρχών για τις Ηλεκτρονικές Επικοινωνίες Ρίγα, Λετονία CdT Μεταφραστικό Κέντρο των Οργάνων της Ευρωπαϊκής Ένωσης Λουξεμβούργο, Λουξεμβούργο Cedefop Ευρωπαϊκό Κέντρο για την Ανάπτυξη της Επαγγελματικής Κατάρτισης Θεσσαλονίκη, Ελλάδα CEPOL Οργανισμός της Ευρωπαϊκής Ένωσης για την Κατάρτιση στον Τομέα της Επιβολής του Νόμου Βουδαπέστη, Ουγγαρία Chafea Εκτελεστικός Οργανισμός για τους Καταναλωτές, την Υγεία, τη Γεωργία και τα Τρόφιμα Λουξεμβούργο, Λουξεμβούργο CPVO Κοινοτικό Γραφείο Φυτικών Ποικιλιών Ανζέ, Γαλλία EACEA Εκτελεστικός Οργανισμός Εκπαίδευσης, Οπτικοακουστικών Θεμάτων και Πολιτισμού Βρυξέλλες, Βέλγιο EASA Ευρωπαϊκός Οργανισμός Ασφάλειας της Αεροπορίας Κολονία, Γερμανία EASME Εκτελεστικός Οργανισμός για τις Μικρομεσαίες Επιχειρήσεις Βρυξέλλες, Βέλγιο EASO Ευρωπαϊκή Υπηρεσία Υποστήριξης για το Άσυλο Βαλέτα, Μάλτα EBA Ευρωπαϊκή Αρχή Τραπεζών Λονδίνο, Ηνωμένο Βασίλειο ECDC Ευρωπαϊκό Κέντρο Πρόληψης και Ελέγχου Νόσων Στοκχόλμη, Σουηδία ECHA Ευρωπαϊκός Οργανισμός Χημικών Προϊόντων Ελσίνκι, Φινλανδία ΕΟΠ Ευρωπαϊκός Οργανισμός Περιβάλλοντος Κοπεγχάγη, Δανία EFCA Ευρωπαϊκή Υπηρεσία Ελέγχου της Αλιείας Βίγο, Ισπανία EFSA Ευρωπαϊκή Αρχή για την Ασφάλεια των Τροφίμων Πάρμα, Ιταλία EIGE Ευρωπαϊκό Ινστιτούτο για την Ισότητα των Φύλων Βίλνιους EIOPA Ευρωπαϊκή Αρχή Ασφαλίσεων και Επαγγελματικών Συντάξεων Φρανκφούρτη, Γερμανία ΕΙΤ Ευρωπαϊκό Ινστιτούτο Καινοτομίας και Τεχνολογίας Βουδαπέστη, Ουγγαρία ΕΜΑ Ευρωπαϊκός Οργανισμός Φαρμάκων Λονδίνο, Ηνωμένο Βασίλειο EMCDDA Ευρωπαϊκό Κέντρο Παρακολούθησης Ναρκωτικών και Τοξικομανίας Λισαβόνα, Πορτογαλία EMSA Ευρωπαϊκός Οργανισμός για την Ασφάλεια στη Θάλασσα Λισαβόνα, Πορτογαλία ENISA Οργανισμός της Ευρωπαϊκής Ένωσης για την Ασφάλεια Δικτύων και Πληροφοριών Ηράκλειο, Ελλάδα ERA Οργανισμός Σιδηροδρόμων της Ευρωπαϊκής Ένωσης Λίλλη-Βαλανσιέν, Γαλλία ERCEA Εκτελεστικός οργανισμός του Ευρωπαϊκού Συμβουλίου Έρευνας Βρυξέλλες, Βέλγιο ESMA Ευρωπαϊκή Αρχή Kινητών Aξιών και Aγορών Παρίσι, Γαλλία ETF Ευρωπαϊκό Ίδρυμα Επαγγελματικής Εκπαίδευσης Τορίνο, Ιταλία EUIPO Γραφείο Διανοητικής Ιδιοκτησίας της Ευρωπαϊκής Ένωσης Αλικάντε, Ισπανία eu-LISA Ευρωπαϊκός Οργανισμός για τη Λειτουργική Διαχείριση Συστημάτων ΤΠ Μεγάλης Κλίμακας στον Χώρο Ελευθερίας, Ασφάλειας και Δικαιοσύνης Τάλιν, Εσθονία EU-OSHA Ευρωπαϊκός Οργανισμός για την Ασφάλεια και την Υγεία στην Εργασία Μπιλμπάο, Ισπανία Ευρατόμ Οργανισμός Εφοδιασμού Ευρατόμ Λουξεμβούργο, Λουξεμβούργο Eurofound Ευρωπαϊκό Ίδρυμα για τη Βελτίωση των Συνθηκών Διαβίωσης και Εργασίας Δουβλίνο, Ιρλανδία Eurojust Ευρωπαϊκή Μονάδα Δικαστικής Συνεργασίας Χάγη, Κάτω Χώρες Ευρωπόλ Οργανισμός της Ευρωπαϊκής Ένωσης για τη Συνεργασία στον Τομέα της Επιβολής του Νόμου Χάγη, Κάτω Χώρες FRA Οργανισμός Θεμελιωδών Δικαιωμάτων της Ευρωπαϊκής Ένωσης Βιέννη, Αυστρία Frontex Ευρωπαϊκός Οργανισμός Συνοριοφυλακής και Ακτοφυλακής Βαρσοβία, Πολωνία GSA Οργανισμός του Ευρωπαϊκού GNSS (Παγκόσμιο Δορυφορικό Σύστημα Πλοήγησης) Πράγα, Τσεχική Δημοκρατία INEA Εκτελεστικός Οργανισμός Καινοτομίας και Δικτύων Βρυξέλλες, Βέλγιο REA Εκτελεστικός Οργανισμός Έρευνας Βρυξέλλες, Βέλγιο SRB Ενιαίο Συμβούλιο Εξυγίανσης Βρυξέλλες, Βέλγιο

ΚΕΦΑΛΑΙΟ 1

Οι οργανισμοί της ΕΕ και ο έλεγχος του Συνεδρίου

ΠΕΡΙΕΧΟΜΕΝΑ

Σημείο Σελίδα ΕΙΣΑΓΩΓΗ 1.1-1.3 5 ΟΙ ΟΡΓΑΝΙΣΜΟΙ ΤΗΣ ΕΕ 1.4-1.21 5 Διαφορετικά είδη οργανισμών βοηθούν την ΕΕ στον σχεδιασμό και την υλοποίηση των πολιτικών της 1.4-1.14 5 Οι αποκεντρωμένοι οργανισμοί ανταποκρίνονται σε συγκεκριμένες στρατηγικές ανάγκες 1.8-1.9 7 Οι εκτελεστικοί οργανισμοί της Επιτροπής υλοποιούν προγράμματα της ΕΕ 1.10 8 Τα λοιπά όργανα έχουν συγκεκριμένες εντολές 1.11-1.14 8 Οι οργανισμοί χρηματοδοτούνται από διάφορες πηγές και στο πλαίσιο διαφορετικών τομέων του ΠΔΠ 1.15-1.20 8 Το Δίκτυο των Οργανισμών της ΕΕ διευκολύνει τη συνεργασία μεταξύ των οργανισμών και την επικοινωνία με τους ενδιαφερομένους 1.21 13 Ο ΕΛΕΓΧΟΣ ΜΑΣ 1.22-1.32 13 Διαθέτουμε εντολή για τον έλεγχο των ετήσιων λογαριασμών και πράξεων των οργανισμών 1.22-1.24 13 Ο έλεγχός μας καλύπτει τους κινδύνους που εντοπίσαμε 1.25-1.32 13

ΕΙΣΑΓΩΓΗ

1.1. Το Ευρωπαϊκό Ελεγκτικό Συνέδριο (ΕΕΣ) ιδρύθηκε από τη Συνθήκη για τη λειτουργία της Ευρωπαϊκής Ένωσης ( 1 ) προκειμένου να αναλάβει τον ρόλο του εξωτερικού ελεγκτή των οικονομικών της ΕΕ. Με την ιδιότητα αυτή, ενεργούμε ως ο ανεξάρτητος θεματοφύλακας των οικονομικών συμφερόντων των πολιτών της ΕΕ, συμβάλλοντας ιδίως στη βελτίωση της δημοσιονομικής διαχείρισής της. Περισσότερες πληροφορίες σχετικά με το έργο μας παρατίθενται στις εκθέσεις δραστηριοτήτων μας, τις ετήσιες εκθέσεις μας σχετικά με την εκτέλεση του προϋπολογισμού της ΕΕ, τις ειδικές εκθέσεις μας, τις πανοραμικές επισκοπήσεις μας και τις γνώμες που διατυπώνουμε επί νέας ή επικαιροποιούμενης νομοθεσίας της ΕΕ ή επί άλλων αποφάσεων με επιπτώσεις στη δημοσιονομική διαχείριση ( 2 )

1.2. Στο πλαίσιο της εντολής αυτής, προβαίνουμε σε ετήσια εξέταση των λογαριασμών, καθώς και των σχετικών πράξεων, των θεσμικών και λοιπών οργάνων και οργανισμών της ΕΕ ( 3 )

1.3. Στη συγκεκριμένη έκθεση παρουσιάζονται τα αποτελέσματα του ελέγχου που διενεργήσαμε επί των οργανισμών και των λοιπών οργάνων της ΕΕ (αναφερόμενοι συλλογικά ως «οι οργανισμοί») για το οικονομικό έτος 2017. Η έκθεση διαρθρώνεται ως εξής: — στο κεφάλαιο 1 περιγράφονται οι οργανισμοί και η φύση του ελέγχου μας· — στο κεφάλαιο 2 παρουσιάζονται τα συνολικά αποτελέσματα του ελέγχου· — στο κεφάλαιο 3 παρατίθεται η δήλωση αξιοπιστίας για καθέναν από τους 41 οργανισμούς, συνοδευόμενη από τις γνώμες και τις παρατηρήσεις μας σχετικά με την αξιοπιστία των λογαριασμών κάθε οργανισμού, καθώς και σχετικά με τη νομιμότητα και κανονικότητα των σχετικών εσόδων και πληρωμών (πράξεις).

ΟΙ ΟΡΓΑΝΙΣΜΟΙ ΤΗΣ ΕΕ

Διαφορετικά είδη οργανισμών βοηθούν την ΕΕ στον σχεδιασμό και την υλοποίηση των πολιτικών της

1.4. Οι οργανισμοί συνιστούν διακριτές νομικές οντότητες που συστήνονται με πράξη παράγωγου δικαίου για την εκτέλεση συγκεκριμένων τεχνικών, επιστημονικών ή διαχειριστικών καθηκόντων που βοηθούν τα θεσμικά όργανα της ΕΕ στη χάραξη και την υλοποίηση πολιτικών. Πολλοί οργανισμοί έχουν μεγάλη προβολή και επηρεάζουν σε μεγάλο βαθμό σημαντικούς τομείς της καθημερινής ζωής των ευρωπαίων πολιτών, όπως η υγεία, η ασφάλεια, η ελευθερία και η δικαιοσύνη. Το κεφάλαιο 3 περιλαμβάνει τις δηλώσεις αξιοπιστίας των οργανισμών μαζί με σύντομη περιγραφή των καθηκόντων έκαστου εξ αυτών.

1.5. Στην παρούσα έκθεση αναφερόμαστε στους συγκεκριμένους οργανισμούς με τα ακρωνύμιά τους, ο κατάλογος των οποίων παρέχεται στην αρχή της έκθεσης.

1.6. Υπάρχουν τρία είδη οργανισμών: αποκεντρωμένοι οργανισμοί, εκτελεστικοί οργανισμοί και λοιπά όργανα. Τα κύρια χαρακτηριστικά κάθε είδους οργανισμού περιγράφονται κατωτέρω. Ο αριθμός των οργανισμών αυξήθηκε συν τω χρόνω και έφθασε τους 41 το 2017, όπως απεικονίζεται στο πλαίσιο 1.1 .

Πλαίσιο 1.1

Αύξηση του αριθμού των οργανισμών

Πηγή: ΕΕΣ.

1.7. Οι εκτελεστικοί οργανισμοί της Επιτροπής είναι εγκατεστημένοι εκεί όπου εδρεύει η Επιτροπή, ήτοι στις Βρυξέλλες και στο Λουξεμβούργο. Οι αποκεντρωμένοι οργανισμοί και τα λοιπά όργανα βρίσκονται σε όλη την ΕΕ, σε 23 διαφορετικά κράτη μέλη όπως φαίνεται στον κατάλογο των ακρωνυμίων και το πλαίσιο 1.2 . Την απόφαση για την έδρα τους λαμβάνει το Συμβούλιο ή το Συμβούλιο από κοινού με το Ευρωπαϊκό Κοινοβούλιο.

Πλαίσιο 1.2

Έδρα των οργανισμών στα κράτη μέλη

Πηγή: ΕΕΣ.

Οι αποκεντρωμένοι οργανισμοί ανταποκρίνονται σε συγκεκριμένες ανάγκες πολιτικής

1.8. 32 αποκεντρωμένοι οργανισμοί Οι ( 4 ) διαδραματίζουν σημαντικό ρόλο στη χάραξη και την υλοποίηση των πολιτικών της ΕΕ, εκτελώντας ιδίως καθήκοντα τεχνικής, επιστημονικής, επιχειρησιακής ή/και ρυθμιστικής φύσης. Στόχος είναι η ικανοποίηση συγκεκριμένων στρατηγικών αναγκών και η ενίσχυση της ευρωπαϊκής συνεργασίας, με τη συγκέντρωση τεχνικής και εξειδικευμένης εμπειρογνωσίας σε επίπεδο ΕΕ και εθνικών αρχών. Οι οργανισμοί συστάθηκαν για αόριστο χρονικό διάστημα με κανονισμό του Συμβουλίου ή του Ευρωπαϊκού Κοινοβουλίου και του Συμβουλίου.

1.9. Οι αποκεντρωμένοι οργανισμοί ασκούν τις δραστηριότητές τους υπό τον έλεγχο συμβουλίου, αποτελούμενου από εκπροσώπους των κρατών μελών, της Επιτροπής και, σε ορισμένους οργανισμούς, άλλων μέρη. Το συμβούλιο καθορίζει το επιχειρησιακό πλαίσιο που πρέπει να ακολουθήσει ο οργανισμός, όπως τα πολυετή και ετήσια προγράμματα εργασίας, τα σχέδια προϋπολογισμών και τους πίνακες προσωπικού, τα οποία υλοποιούνται υπό την ευθύνη του (εκτελεστικού) διευθυντή του οργανισμού. Κάθε αποκεντρωμένος οργανισμός υπόκειται σε επιμέρους διαδικασία απαλλαγής για την εκτέλεση του προϋπολογισμού του, για την οποία, στις περισσότερες περιπτώσεις, είναι αρμόδια το Ευρωπαϊκό Κοινοβούλιο και το Συμβούλιο ( 5 ) . Η εν λόγω διαδικασία καλύπτει τις δαπάνες προσωπικού, καθώς και τις διοικητικές και επιχειρησιακές δαπάνες.

Οι εκτελεστικοί οργανισμοί της Επιτροπής υλοποιούν προγράμματα της ΕΕ

1.10. έξι εκτελεστικοί οργανισμοί της Επιτροπής Οι ( 6 ) είναι επιφορτισμένοι με εκτελεστικά και επιχειρησιακά καθήκοντα σχετικά με τη διαχείριση ενός ή περισσότερων προγραμμάτων της ΕΕ και έχουν συσταθεί για καθορισμένο χρονικό διάστημα. Συγκροτήθηκαν με απόφαση της Επιτροπής και ασκούν τις δραστηριότητές τους υπό την εποπτεία των διοικουσών επιτροπών τις οποίες αυτή ορίζει. Εργάζονται βάσει πολυετών και ετήσιων προγραμμάτων εργασίας που καταρτίζονται και υλοποιούνται υπό την ευθύνη των εκτελεστικών διευθυντών. Κάθε εκτελεστικός οργανισμός υπόκειται σε επιμέρους διαδικασία χορήγησης απαλλαγής σχετικά με την εκτέλεση του προϋπολογισμού του, για την οποία είναι αρμόδια το Ευρωπαϊκό Κοινοβούλιο και το Συμβούλιο. Σε αντίθεση με τους αποκεντρωμένους οργανισμούς, οι προϋπολογισμοί των εκτελεστικών οργανισμών καλύπτουν μόνο τις δαπάνες προσωπικού και τις διοικητικές δαπάνες, ενώ όλες οι επιχειρησιακές δαπάνες που πραγματοποιούν οι συγκεκριμένοι οργανισμοί προέρχονται από τον προϋπολογισμό της Επιτροπής και, επομένως, περιλαμβάνονται στη γενική απαλλαγή που λαμβάνει η Επιτροπή. Κατά συνέπεια, ο προϋπολογισμός των εκτελεστικών οργανισμών αντιπροσωπεύει ένα ελάχιστο τμήμα του προϋπολογισμού που εκτελούν στην πραγματικότητα.

Τα λοιπά όργανα έχουν συγκεκριμένες εντολές

1.11. Τα τρία λοιπά όργανα είναι ο EIT, ο Οργανισμός Εφοδιασμού της Ευρατόμ και το SRB.

1.12. Ο EIT, με έδρα στη Βουδαπέστη, είναι ένα ανεξάρτητο, αποκεντρωμένο όργανο της ΕΕ, το οποίο αξιοποιεί από κοινού επιστημονικούς, επιχειρηματικούς και εκπαιδευτικούς πόρους, με σκοπό την ενίσχυση, μέσω επιχορηγήσεων, της ικανότητας της Ένωσης για καινοτομία. Συστάθηκε με κανονισμό του Ευρωπαϊκού Κοινοβουλίου και του Συμβουλίου για αόριστο χρονικό διάστημα. Του οργάνου προΐσταται διευθυντής, η εποπτεία ασκείται από διοικητικό συμβούλιο και η επιμέρους απαλλαγή χορηγείται από το Ευρωπαϊκό Κοινοβούλιο και το Συμβούλιο.

1.13. Ο Οργανισμός Εφοδιασμού της Ευρατόμ, με έδρα στο Λουξεμβούργο, συστάθηκε από το Συμβούλιο για αόριστο χρονικό διάστημα, προκειμένου να συμβάλει στην υλοποίηση των στόχων της Συνθήκης περί ιδρύσεως της Ευρωπαϊκής Κοινότητας Ατομικής Ενέργειας. Υπόκειται σε επιμέρους διαδικασία απαλλαγής από το Ευρωπαϊκό Κοινοβούλιο και το Συμβούλιο. Το όργανο επικουρείται στην εκτέλεση των καθηκόντων του από συμβουλευτική επιτροπή αποτελούμενη από εκπροσώπους των κρατών μελών, η οποία διατυπώνει γνώμες και παρέχει αναλύσεις και πληροφορίες. Ο γενικός διευθυντής του Οργανισμού Εφοδιασμού της Ευρατόμ ασκεί τα καθήκοντά του υπό την εποπτεία της Επιτροπής.

1.14. Το SRB είναι η κεντρική αρχή εξυγίανσης στο πλαίσιο της τραπεζικής ένωσης και έχει την έδρα του στις Βρυξέλλες. Αποστολή του είναι η εξασφάλιση της εύρυθμης εξυγίανσης των τραπεζών που τελούν σε κατάσταση αφερεγγυότητας με τον ελάχιστο αντίκτυπο για την πραγματική οικονομία, το χρηματοπιστωτικό σύστημα και τα δημόσια οικονομικά των συμμετεχόντων κρατών μελών και όχι μόνον. Το SRB εκπροσωπείται από τον πρόεδρό του, ο οποίος ασκεί επίσης τον ρόλο της αρμόδιας για τους διορισμούς αρχής. Ο πρόεδρος του SRB υπόκειται σε επιμέρους διαδικασία χορήγησης απαλλαγής από το συμβούλιο του οργάνου, το οποίο αποτελείται από μέλη των εθνικών αρχών εξυγίανσης των συμμετεχόντων κρατών μελών.

Οι οργανισμοί χρηματοδοτούνται από διάφορες πηγές και στο πλαίσιο διαφορετικών τομέων του ΠΔΠ

1.15. πλαίσιο 1.3 . Οι οργανισμοί με τη μεγαλύτερη αύξηση στον προϋπολογισμό τους το 2017 ήταν οι GSA και EIT, οι οποίοι χρηματοδοτούνται στο πλαίσιο του τομέα 1α (Ανταγωνιστικότητα για την ανάπτυξη και την απασχόληση) του ΠΔΠ Ο συνολικός προϋπολογισμός όλων των οργανισμών για το 2017 (εξαιρουμένου του SRB) ανήλθε σε 3,5 δισεκατομμύρια ευρώ (έναντι 3,4 δισεκατομμυρίων ευρώ το 2016), ποσό που αντιστοιχεί περίπου στο 2,7 % του γενικού προϋπολογισμού της ΕΕ για το 2017 (έναντι 2,4 % για το 2016), όπως παρουσιάζεται στο. Οι οργανισμοί με τη μεγαλύτερη αύξηση στον προϋπολογισμό τους το 2017 ήταν οι GSA και EIT, οι οποίοι χρηματοδοτούνται στο πλαίσιο του τομέα 1α (Ανταγωνιστικότητα για την ανάπτυξη και την απασχόληση) του ΠΔΠ ( 7 ) , καθώς και οι Frontex, EMA και EASO, οι οποίοι χρηματοδοτούνται στο πλαίσιο του τομέα 3 του ΠΔΠ (Ασφάλεια και ιθαγένεια).

1.16. Επιπροσθέτως, ο προϋπολογισμός του SRB για το 2017 ανήλθε σε 6,6 δισεκατομμύρια ευρώ (έναντι 11,8 δισεκατομμυρίων ευρώ το 2016) ( 8 ) . και συνίσταται στις εισφορές των πιστωτικών ιδρυμάτων στο Ενιαίο Ταμείο Εξυγίανσης (SRB).

1.17. Οι προϋπολογισμοί των αποκεντρωμένων οργανισμών και των λοιπών οργάνων καλύπτουν τις δαπάνες προσωπικού, καθώς και τις διοικητικές και επιχειρησιακές δαπάνες, ενώ οι εκτελεστικοί οργανισμοί υλοποιούν προγράμματα που χρηματοδοτούνται από τον προϋπολογισμό της Επιτροπής και οι προϋπολογισμοί τους (περί τα 241 εκατομμύρια ευρώ συνολικά) καλύπτουν μόνο τις δαπάνες προσωπικού και τις διοικητικές δαπάνες. Οι επιχειρησιακές δαπάνες της Επιτροπής, τις οποίες πραγματοποίησαν οι έξι εκτελεστικοί οργανισμοί το 2017, ανήλθαν σε περίπου 6,8 δισεκατομμύρια ευρώ, ήτοι ποσό υπερδιπλάσιο του συνολικού προϋπολογισμού όλων των άλλων οργανισμών μαζί, εξαιρουμένου του SRB.

Πλαίσιο 1.3

Πηγές χρηματοδότησης των οργανισμών το 2017

Πηγή: Γενικός προϋπολογισμός της ΕΕ για το 2017 και προϋπολογισμοί των οργανισμών για το 2017, βάσει στοιχείων που συγκέντρωσε το ΕΕΣ.

1.18. Οι περισσότεροι οργανισμοί, συμπεριλαμβανομένων όλων των εκτελεστικών, χρηματοδοτούνται σχεδόν εξ ολοκλήρου από τον γενικό προϋπολογισμό της ΕΕ. Οι υπόλοιποι χρηματοδοτούνται εξ ολοκλήρου ή εν μέρει από τέλη και επιβαρύνσεις, καθώς και από άμεσες εισφορές των συμμετεχουσών χωρών: κράτη μέλη, χώρες ΕΖΕΣ, κ.λπ. Συνολικά, ο γενικός προϋπολογισμός της ΕΕ διέθεσε περίπου 2,5 δισεκατομμύρια ευρώ, ενώ 1 δισεκατομμύριο ευρώ χρηματοδοτήθηκε από τέλη, επιβαρύνσεις και άμεσες εισφορές των συμμετεχουσών χωρών. Στο πλαίσιο 1.4 παρουσιάζεται ανάλυση των οργανισμών βάσει του ύψους της συνεισφοράς που έλαβαν από τον προϋπολογισμό της ΕΕ.

Πλαίσιο 1.4

Κατάταξη των οργανισμών βάσει του ύψους της συνεισφοράς από τον προϋπολογισμό της ΕΕ

Πηγή: Οργανισμοί, βάσει στοιχείων που συγκέντρωσε το ΕΕΣ.

1.19. Τα 2,5 δισεκατομμύρια ευρώ των συνεισφορών από τον γενικό προϋπολογισμό της ΕΕ χρηματοδοτούνται στο πλαίσιο διαφόρων τομέων του ΠΔΠ, όπως φαίνεται στο πλαίσιο 1.5 .

Πλαίσιο 1.5

Χρηματοδότηση των οργανισμών ανά τομέα του ΠΔΠ στο πλαίσιο του γενικού προϋπολογισμού της ΕΕ

Πηγή: Πολυετές δημοσιονομικό πλαίσιο της ΕΕ για την περίοδο 2014-2020 και προϋπολογισμοί των οργανισμών για το 2017, βάσει στοιχείων που συγκέντρωσε το ΕΕΣ.

1.20. πλαίσιο 1.6 παρουσιάζεται ανάλυση του συνόλου των υπαλλήλων ανά οργανισμό. Όσον αφορά το προσωπικό, στο τέλος του 2017 οι οργανισμοί απασχολούσαν περί τους 11 000 υπαλλήλους ( 9 ) (έναντι 10 300 το 2016), αριθμός που αντιστοιχεί στο ένα έκτο περίπου του συνόλου των υπαλλήλων που απασχολούνται στα θεσμικά και λοιπά όργανα της ΕΕ. Στοπαρουσιάζεται ανάλυση του συνόλου των υπαλλήλων ανά οργανισμό.

Πλαίσιο 1.6

Αριθμός υπαλλήλων ανά οργανισμό στο τέλος του 2017

Πηγή: Οργανισμοί, βάσει στοιχείων που συγκέντρωσε το ΕΕΣ.

Το Δίκτυο των Οργανισμών της ΕΕ διευκολύνει τη συνεργασία μεταξύ των οργανισμών και την επικοινωνία με τους ενδιαφερομένους

1.21. Το Δίκτυο των Οργανισμών της ΕΕ συστάθηκε από τους οργανισμούς ως πλατφόρμα διοργανικής συνεργασίας, με σκοπό να αυξήσει την προβολή τους, να εντοπίσει και να προωθήσει μια πιθανή αύξηση της αποδοτικότητας, καθώς και να επιφέρει προστιθέμενη αξία. Η λειτουργία του δικτύου βασίζεται στις προτεραιότητες στις οποίες έχουν συμφωνήσει οι οργανισμοί στο πλαίσιο ενός πενταετούς στρατηγικού θεματολογίου (2015-2020), καθώς και σε ετήσια προγράμματα εργασίας που ορίζουν τις δραστηριότητες και τα παραδοτέα. Ένας από τους σημαντικούς ρόλους του δικτύου είναι να διασφαλίζει την αποδοτική επικοινωνία μεταξύ των οργανισμών και των ενδιαφερομένων, κυρίως δε με τα ευρωπαϊκά θεσμικά όργανα. Η προεδρία του δικτύου ασκείται εκ περιτροπής από διαφορετικό οργανισμό κάθε χρόνο.

Ο ΕΛΕΓΧΟΣ ΜΑΣ

Διαθέτουμε εντολή για τον έλεγχο των ετήσιων λογαριασμών και πράξεων των οργανισμών

1.22. Όπως επιτάσσει το άρθρο 287 της Συνθήκης για τη λειτουργία της Ευρωπαϊκής Ένωσης (ΣΛΕΕ), ελέγξαμε α) τους λογαριασμούς όλων των οργανισμών, οι οποίοι περιλαμβάνουν τις οικονομικές καταστάσεις (10) και τις εκθέσεις σχετικά με την εκτέλεση του προϋπολογισμού (11) για το οικονομικό έτος που έληξε την 31η Δεκεμβρίου 2017, καθώς και β) τη νομιμότητα και κανονικότητα των πράξεων στις οποίες βασίζονται οι λογαριασμοί αυτοί.

1.23. Βάσει των αποτελεσμάτων του ελέγχου μας, παρέχουμε στο Ευρωπαϊκό Κοινοβούλιο και το Συμβούλιο, ή στις άλλες αρμόδιες για τη χορήγηση απαλλαγής αρχές που αναφέρονται στο κεφάλαιο 3 της παρούσας έκθεσης, μία δήλωση αξιοπιστίας ανά οργανισμό σχετικά με την αξιοπιστία των λογαριασμών των οργανισμών καθώς και τη νομιμότητα και κανονικότητα των πράξεων στις οποίες αυτοί βασίζονται. Κατά περίπτωση, οι εν λόγω δηλώσεις αξιοπιστίας συνοδεύονται από σημαντικές παρατηρήσεις ελέγχου.

1.24. Όπως ορίζεται στο άρθρο 208, παράγραφος 4, του δημοσιονομικού κανονισμού της ΕΕ ( 12 ) , οι λογαριασμοί των 32 οργανισμών που λαμβάνουν συνεισφορές από τον προϋπολογισμό της ΕΕ επαληθεύονται από ανεξάρτητους εξωτερικούς ελεγκτές. Εξετάσαμε την αξιοπιστία των αποτελεσμάτων της επαλήθευσης αυτής σύμφωνα με τα διεθνή πρότυπα ελέγχου και τα λάβαμε υπόψη μας κατά την κατάρτιση των δικών μας ελεγκτικών γνωμών.

Ο έλεγχός μας καλύπτει τους εντοπιζόμενους κινδύνους

1.25. Προκειμένου να αποκομίσουμε επαρκή βεβαιότητα, σχεδιάσαμε τον έλεγχό μας κατά τρόπον ώστε να καλύπτει τους βασικούς εντοπιζόμενους κινδύνους.

Ο κίνδυνος για την αξιοπιστία των λογαριασμών των οργανισμών είναι εν γένει χαμηλός

1.26. Συνολικά, θεωρούμε ότι ο κίνδυνος για την αξιοπιστία των λογαριασμών είναι χαμηλός για το σύνολο των οργανισμών. Οι λογαριασμοί των οργανισμών καταρτίζονται βάσει των λογιστικών κανόνων που ενέκρινε ο υπόλογος της Επιτροπής. Οι κανόνες αυτοί βασίζονται στα διεθνώς αποδεκτά λογιστικά πρότυπα για τον δημόσιο τομέα. Ο αριθμός των ουσιωδών σφαλμάτων που εντοπίστηκαν στο παρελθόν ήταν μικρός.

Ο κίνδυνος για τη νομιμότητα και κανονικότητα των πράξεων είναι συνολικά μέτριος, ωστόσο υπάρχουν αποκλίσεις

1.27. Θεωρούμε ότι ο κίνδυνος για τη νομιμότητα και κανονικότητα των πράξεων είναι, συνολικά μέτριος ωστόσο ποικίλλει από χαμηλός έως μέτριος ανάλογα με τον τίτλο του προϋπολογισμού.

Τίτλος I (Δαπάνες προσωπικού)

1.28. Ο κίνδυνος είναι γενικά χαμηλός. Τις αποδοχές διαχειρίζεται το Γραφείο Διαχείρισης και Εκκαθάρισης των Ατομικών Δικαιωμάτων (PMO) της Επιτροπής, το οποίο ελέγχει το Συνέδριο στο πλαίσιο των ειδικών εκτιμήσεών του σχετικά με τις διοικητικές δαπάνες. Τα τελευταία έτη δεν εντοπίστηκε κάποιο ουσιώδες σφάλμα σχετικά με τις δαπάνες προσωπικού. Εντούτοις, στις περιπτώσεις που οι οργανισμοί πρέπει να προσλάβουν μεγάλο αριθμό πρόσθετων υπαλλήλων σε σύντομο διάστημα, ο κίνδυνος για τη νομιμότητα και κανονικότητα των διαδικασιών πρόσληψης είναι μέτριος έως υψηλός.

Τίτλος II (Διοικητικές δαπάνες)

1.29. Ο κίνδυνος θεωρείται ότι είναι μέτριος. Η παροχή διαφόρων ειδών υπηρεσιών, με ποσά που αυξάνονται διαρκώς όσον αφορά τον τομέα ΤΠ, περιλαμβάνει πολύπλοκους κανόνες και διαδικασίες σύναψης συμβάσεων, και ορισμένες φορές οι διοικήσεις των οργανισμών δεν καταφέρνουν να διασφαλίσουν ικανοποιητική διαφάνεια και τη βέλτιστη σχέση κόστους-οφέλους. Όσον αφορά τις διαδικασίες σύναψης συμβάσεων, σοβαρά σφάλματα που αφορούν τους όρους πληρωμής αποτελούν, κατά γενικό κανόνα, έναν από τους κύριους λόγους για τη διατύπωση ελεγκτικής γνώμης με επιφύλαξη και παρατηρήσεων από το Συνέδριο. Εντούτοις, τα μισθώματα των χώρων γραφείων αποτελούν συχνά την κύρια κατηγορία επαναλαμβανόμενων δαπανών. Συνήθως, μεταβολές επέρχονται μόνον όταν οι οργανισμοί μετακομίζουν σε νέους χώρους, επομένως ο συνολικός κίνδυνος είναι μέτριος.

Τίτλος III (Επιχειρησιακές δαπάνες)

1.30. Ο κίνδυνος θεωρείται από χαμηλός έως υψηλός. Αυτό εξαρτάται από τους συγκεκριμένους οργανισμούς και το είδος επιχειρησιακών δαπανών που πραγματοποιούν. Γενικώς, οι κίνδυνοι που συνδέονται με τις διαδικασίες σύναψης συμβάσεων είναι παρόμοιοι με εκείνους που αφορούν τον τίτλο II, όμως τα διακυβευόμενα ποσά μπορεί να είναι υψηλότερα. Όσον αφορά τις επιχορηγήσεις που καταβάλλονται στο πλαίσιο του τίτλου III του προϋπολογισμού, από προηγούμενους ελέγχους διαπιστώθηκε ότι βελτιώθηκαν μεν οι έλεγχοι που πραγματοποιούν οι οργανισμοί, ωστόσο αυτοί δεν είναι πάντοτε απολύτως αποτελεσματικοί.

Ο κίνδυνος για τη χρηστή δημοσιονομική διαχείριση είναι μέτριος

1.31. Εκτιμούμε ότι ο κίνδυνος για τη χρηστή δημοσιονομική διαχείριση είναι μέτριος και αφορά κυρίως τους τομείς ΤΠ και των διαδικασιών σύναψης δημόσιων συμβάσεων. Έχουμε αναφέρει και στο παρελθόν τις διαπιστώσεις μας σχετικά με το περιβάλλον ΤΠ των οργανισμών, το οποίο παρουσιάζει μεγάλες διαφορές μεταξύ των οργανισμών, τις αδυναμίες στη διαχείριση των έργων ΤΠ, καθώς και τις διαδικασίες σύναψης συμβάσεων που δεν διασφαλίζουν βέλτιστη σχέση κόστους-οφέλους.

1.32. Από ευρύτερη προοπτική, το πλήθος των μικρών οργανισμών (βλέπε πλαίσιο 1.4. και 1.6 ), έκαστος με τις δικές του χωριστές διοικητικές δομές και διαδικασίες, αποτελεί κίνδυνο για τη διοικητική αποδοτικότητα.

ΚΕΦΑΛΑΙΟ 2

Επισκόπηση των αποτελεσμάτων του ελέγχου

ΠΕΡΙΕΧΟΜΕΝΑ

Σημείο Σελίδα ΕΙΣΑΓΩΓΗ 2.1-2.2 16 ΤΑ ΑΠΟΤΕΛΕΣΜΑΤΑ ΤΩΝ ΕΤΗΣΙΩΝ ΕΛΕΓΧΩΝ ΤΩΝ ΟΡΓΑΝΙΣΜΩΝ ΕΙΝΑΙ ΣΤΟ ΣΥΝΟΛΟ ΤΟΥΣ ΘΕΤΙΚΑ 2.3-2.49 16 Ελεγκτικές γνώμες χωρίς επιφύλαξη σχετικά με την αξιοπιστία των λογαριασμών όλων των οργανισμών 2.4 16 Η ενότητα περί επισήμανσης ειδικού θέματος είναι καθοριστική για την κατανόηση των λογαριασμών 2.5-2.11 16 Ελεγκτικές γνώμες χωρίς επιφύλαξη σχετικά με τη νομιμότητα και κανονικότητα των εσόδων στα οποία βασίζονται οι λογαριασμοί όλων των οργανισμών 2.12 17 Ελεγκτικές γνώμες χωρίς επιφύλαξη σχετικά με τη νομιμότητα και κανονικότητα των πληρωμών στις οποίες βασίζονται οι λογαριασμοί των οργανισμών, πλην της EASO 2.13-2.14 17 Η ενότητα περί λοιπών θεμάτων πραγματεύεται ζητήματα ειδικής σημασίας 2.15-2.21 17 Οι παρατηρήσεις μας καλύπτουν ευρύ φάσμα θεμάτων 2.22-2.49 18 ΑΠΟΤΕΛΕΣΜΑΤΑ ΕΛΕΓΧΟΥ ΠΟΥ ΠΑΡΟΥΣΙΑΖΟΝΤΑΙ ΣΕ ΑΛΛΕΣ ΣΧΕΤΙΚΕΣ ΜΕ ΤΟΥΣ ΟΡΓΑΝΙΣΜΟΥΣ ΕΚΘΕΣΕΙΣ, ΤΙΣ ΟΠΟΙΕΣ ΔΗΜΟΣΙΕΥΣΕ ΤΟ ΣΥΝΕΔΡΙΟ ΤΟ 2017 2.50-2.55 24 Συνοπτική περιπτωσιολογική επισκόπηση του ΕΕΣ για την εφαρμογή της μείωσης κατά 5 % των θέσεων εργασίας 2.50 24 Ειδική έκθεση του ΕΕΣ σχετικά με τον SRB 2.51-2.53 25 Ειδική ετήσια έκθεση του ΕΕΣ σχετικά με τις ενδεχόμενες υποχρεώσεις οι οποίες απορρέουν από την εκτέλεση των καθηκόντων του SRB 2.54 26 Άλλες ειδικές εκθέσεις του ΕΕΣ που αναφέρονται επίσης σε έναν ή περισσότερους οργανισμούς 2.55 26 ΑΠΑΝΤΗΣΗ ΤΟΥ ΔΙΚΤΥΟΥ ΤΩΝ ΟΡΓΑΝΙΣΜΩΝ ΤΗΣ ΕΕ 28

ΕΙΣΑΓΩΓΗ

2.1. Στο παρόν κεφάλαιο παρουσιάζονται συνοπτικά τα αποτελέσματα των ετήσιων ελέγχων των οργανισμών από το Συνέδριο για το οικονομικό έτος 2017, καθώς και άλλες σχετικές με τους οργανισμούς ελεγκτικές εργασίες που πραγματοποίησε το Συνέδριο κατά τη διάρκεια του 2017.

2.2. Οι δηλώσεις αξιοπιστίας (ελεγκτικές γνώμες) σχετικά με την αξιοπιστία των λογαριασμών και των εσόδων και των πληρωμών των οργανισμών επί των οποίων βασίζονται αυτοί οι λογαριασμοί, καθώς και όλα τα ζητήματα και παρατηρήσεις που δεν θέτουν υπό αμφισβήτηση τις εν λόγω γνώμες, παρουσιάζονται στο κεφάλαιο 3 .

ΤΑ ΑΠΟΤΕΛΕΣΜΑΤΑ ΤΩΝ ΕΤΗΣΙΩΝ ΕΛΕΓΧΩΝ ΤΩΝ ΟΡΓΑΝΙΣΜΩΝ ΕΙΝΑΙ ΣΤΟ ΣΥΝΟΛΟ ΤΟΥΣ ΘΕΤΙΚΑ

2.3. Συνολικά, στο πλαίσιο του ελέγχου μας των ετήσιων λογαριασμών του οικονομικού έτους που έληξε την 31η Δεκεμβρίου 2017, καθώς και των εσόδων και των πληρωμών επί των οποίων αυτοί βασίζονται, επιβεβαιώθηκαν τα θετικά αποτελέσματα που είχαν αναφερθεί και τα προηγούμενα έτη.

Ελεγκτικές γνώμες χωρίς επιφύλαξη σχετικά με την αξιοπιστία των λογαριασμών όλων των οργανισμών

2.4. ελεγκτικές γνώμες χωρίς επιφύλαξη σχετικά με τους λογαριασμούς όλων των οργανισμών. Κατά τη γνώμη μας, οι λογαριασμοί αυτοί παρέχουν ακριβοδίκαιη εικόνα, από κάθε ουσιώδη πλευρά, της οικονομικής κατάστασής τους την 31η Δεκεμβρίου 2017, των αποτελεσμάτων των πράξεών τους και των ταμειακών ροών τους για το οικονομικό έτος που έληξε την ημερομηνία αυτή, σύμφωνα με τις διατάξεις των εφαρμοστέων δημοσιονομικών κανονισμών και τους λογιστικούς κανόνες που ενέκρινε ο υπόλογος της Επιτροπής Διατυπώσαμεσχετικά με τους λογαριασμούς όλων των οργανισμών. Κατά τη γνώμη μας, οι λογαριασμοί αυτοί παρέχουν ακριβοδίκαιη εικόνα, από κάθε ουσιώδη πλευρά, της οικονομικής κατάστασής τους την 31η Δεκεμβρίου 2017, των αποτελεσμάτων των πράξεών τους και των ταμειακών ροών τους για το οικονομικό έτος που έληξε την ημερομηνία αυτή, σύμφωνα με τις διατάξεις των εφαρμοστέων δημοσιονομικών κανονισμών και τους λογιστικούς κανόνες που ενέκρινε ο υπόλογος της Επιτροπής ( 13 )

Η ενότητα περί επισήμανσης ειδικού θέματος είναι καθοριστική για την κατανόηση των λογαριασμών

2.5. Στην ενότητα «Επισήμανση ειδικού θέματος» εφιστάται η προσοχή των αναγνωστών σε σημαντικά ζητήματα που είναι καθοριστικά για την κατανόηση των λογαριασμών.

2.6. Όσον αφορά την EASO, επιστήσαμε την προσοχή στο γεγονός ότι η κατάσταση που επικρατεί όσον αφορά τους ανθρώπινους πόρους του οργανισμού έχει επιδεινωθεί ραγδαία. Ο οργανισμός δεν διαθέτει επί του παρόντος τη διοικητική ικανότητα που απαιτείται προκειμένου να καλύψει έναν τόσο μεγάλο αριθμό κενών θέσεων. Συνολικά, η κατάσταση αυτή όσον αφορά τους ανθρώπινους πόρους εγκυμονεί σημαντικό κίνδυνο για τη συνέχιση των δραστηριοτήτων του, στην τρέχουσα κλίμακά τους.

2.7. Στην περίπτωση του SRB επιστήσαμε την προσοχή στο γεγονός ότι οι εισφορές στο Ενιαίο Ταμείο Εξυγίανσης υπολογίζονται βάσει των πληροφοριακών στοιχείων που διαβιβάζουν στο Συμβούλιο Εξυγίανσης τα πιστωτικά ιδρύματα μέσω των εθνικών αρχών εξυγίανσης. Εντούτοις, ο κανονισμός για τον Ενιαίο Μηχανισμό Εξυγίανσης δεν προβλέπει ένα ολοκληρωμένο και συνεκτικό πλαίσιο ελέγχου που να εξασφαλίζει την αξιοπιστία των πληροφοριακών αυτών στοιχείων. Επιπλέον, επισημάναμε ότι η μεθοδολογία υπολογισμού των εισφορών που προβλέπεται στο νομικό πλαίσιο είναι άκρως περίπλοκη, γεγονός που καθιστά επισφαλή την ακρίβεια του υπολογισμού. Για λόγους εμπιστευτικότητας, το Ενιαίο Ταμείο Εξυγίανσης δεν μπορεί να κοινοποιήσει τα δεδομένα των πιστωτικών ιδρυμάτων που χρησιμοποίησε για τον υπολογισμό των εισφορών στο Ταμείο, γεγονός που μειώνει τη διαφάνεια.

2.8. Όσον αφορά τον ECHA, το Συνέδριο επέστησε την προσοχή στο γεγονός ότι ο εν λόγω οργανισμός είναι εν μέρει αυτοχρηματοδοτούμενος και εισπράττει τέλη από τις επιχειρήσεις που υποβάλλουν αίτηση καταχώρισης χημικών ουσιών, όπως απαιτεί ο κανονισμός REACH ( 14 ) . Ο ECHA υπολογίζει και χρεώνει τα τέλη βάσει των πληροφοριών που παρέχουν οι επιχειρήσεις κατά τον χρόνο της υποβολής της αίτησης. Με τις εκ των υστέρων επαληθεύσεις των πράξεων που διενήργησε ο οργανισμός διαπιστώθηκε η ανάγκη σημαντικής διόρθωσης των τελών, με το συνολικό ποσό των διορθώσεων να μην είναι γνωστό στα τέλη του 2017. Η παρατήρηση αυτή καταδεικνύει τους περιορισμούς ενός συστήματος που βασίζεται υπερβολικά στις δηλώσεις των αιτούντων.

2.9. Όσον αφορά τον GSA, επιστήσαμε την προσοχή στο γεγονός ότι το αποτέλεσμα της διαδικασίας σύναψης δημόσιας σύμβασης για μία από τις κύριες συμβάσεις του οργανισμού (σύμβαση-πλαίσιο αξίας 1,5 δισεκατομμυρίων ευρώ) αμφισβητήθηκε από έναν από τους υποβάλλοντες προσφορά.

2.10. Όσον αφορά τους δύο οργανισμούς που εδρεύουν στο Λονδίνο, τους EMA και EBA, επιστήσαμε την προσοχή στο γεγονός ότι θα αποχωρήσουν από το Ηνωμένο Βασίλειο το 2019 και ότι οι λογαριασμοί τους και οι σχετικές σημειώσεις καταρτίστηκαν βάσει των πληροφοριών που ήταν διαθέσιμες κατά την ημερομηνία υπογραφής των λογαριασμών. Αναφερθήκαμε επίσης στις δυσκολίες που ανακύπτουν στο πλαίσιο των τρεχόντων διακανονισμών μίσθωσης στο Λονδίνο και στις πιθανές μειώσεις των εσόδων έπειτα από την αποχώρηση του Ηνωμένου Βασιλείου από την ΕΕ.

2.11. Όσον αφορά τον CHAFEA, αναφέραμε τις σοβαρές αδυναμίες του λογιστικού περιβάλλοντος του οργανισμού.

Ελεγκτικές γνώμες χωρίς επιφύλαξη σχετικά με τη νομιμότητα και κανονικότητα των εσόδων στα οποία βασίζονται οι λογαριασμοί όλων των οργανισμών

2.12. Για όλους τους οργανισμούς, διατυπώσαμε ελεγκτικές γνώμες χωρίς επιφύλαξη σχετικά με τη νομιμότητα και κανονικότητα των εσόδων στα οποία βασίζονται οι ετήσιοι λογαριασμοί για το οικονομικό έτος που έληξε την 31η Δεκεμβρίου 2017. Κατά τη γνώμη μας, τα έσοδα ήταν νόμιμα και κανονικά από κάθε ουσιώδη πλευρά.

Ελεγκτικές γνώμες χωρίς επιφύλαξη σχετικά με τη νομιμότητα και κανονικότητα των πληρωμών στις οποίες βασίζονται οι λογαριασμοί των οργανισμών, πλην της EASO

2.13. Για 40 οργανισμούς, διατυπώσαμε ελεγκτικές γνώμες χωρίς επιφύλαξη σχετικά με τη νομιμότητα και κανονικότητα των πληρωμών στις οποίες βασίζονται οι ετήσιοι λογαριασμοί για το οικονομικό έτος που έληξε την 31η Δεκεμβρίου 2017. Κατά τη γνώμη μας, οι πληρωμές ήταν νόμιμες και κανονικές από κάθε ουσιώδη πλευρά.

2.14. Όσον αφορά την EASO, διατυπώσαμε αρνητική γνώμη λόγω της ουσιώδους και συστηματικής μη συμμόρφωσης των πληρωμών με τον δημοσιονομικό κανονισμό του οργανισμού και τους λοιπούς ισχύοντες κανόνες και διατάξεις, που αφορούν κυρίως τις διαδικασίες σύναψης δημόσιων συμβάσεων και προσλήψεων στις οποίες βασίζονται οι πληρωμές. Ο συστηματικός χαρακτήρας των περιπτώσεων μη συμμόρφωσης καταδεικνύει την ανεπάρκεια του συστήματος των εσωτερικών δικλίδων ελέγχου. Το ποσό στο οποίο ανέρχονται συνολικά τα σφάλματα λόγω μη συμμόρφωσης των πληρωμών είναι τουλάχιστον 7,7 εκατομμύρια ευρώ, ήτοι το 10,3 % του συνόλου των πληρωμών που πραγματοποίησε η Υπηρεσία το 2017.

Η ενότητα περί λοιπών θεμάτων πραγματεύεται ζητήματα ειδικής σημασίας

2.15. Στην ενότητα «Λοιπά θέματα» εφιστάται η προσοχή των αναγνωστών σε άλλα ζητήματα πέραν εκείνων που παρουσιάζονται ή γνωστοποιούνται στους ετήσιους λογαριασμούς ή εκείνων που αφορούν τη νομιμότητα και κανονικότητα των εσόδων και πληρωμών.

2.16. Όσον αφορά το EIT, διαπιστώσαμε ότι τα αρχικά ποσοστά εκταμίευσης επιχορηγήσεων προς τις κοινότητες γνώσης και καινοτομίας (ΚΓΚ) αυξήθηκαν προς τη λήξη της περιόδου επιλεξιμότητας, γεγονός που αντιβαίνει στον σκοπό της ενθάρρυνσης των ΚΓΚ να μειώσουν την εξάρτησή τους από τη χρηματοδότηση που τους χορηγεί το όργανο. Επιπλέον, στα ετήσια επιχειρηματικά σχέδια δύο ΚΓΚ προστέθηκαν αναδρομικά ορισμένες νέες δραστηριότητες. Για μία εκ των δύο ΚΓΚ, το γεγονός αυτό επέφερε ουσιώδη αλλαγή της αρχικής απόφασης ανάθεσης. Τέτοιου είδους ουσιώδεις αλλαγές μπορεί να έχουν επιπτώσεις στην ίση μεταχείριση των ΚΓΚ και δεν είναι σύμφωνες με τον δημοσιονομικό κανονισμό.

2.17. Στην περίπτωση του Frontex, επισημαίνουμε συστηματικά από το 2014 ότι τα αποδεικτικά στοιχεία των δαπανών που δηλώνουν οι συνεργαζόμενες χώρες είναι συχνά ανεπαρκή, γεγονός που επιβεβαιώθηκε και από τα αποτελέσματα του ελέγχου του υπό εξέταση έτους. Προκειμένου να υλοποιήσει τη σύσταση που είχαμε διατυπώσει το 2016, ο Frontex καθιερώνει ένα απλουστευμένο μοντέλο απόδοσης δαπανών.

2.18. Όσον αφορά τις EBA, EIOPA και ESMA, επιστήσαμε την προσοχή στο γεγονός ότι οι προϋπολογισμοί τους χρηματοδοτούνται εν μέρει από πόρους της Ευρωπαϊκής Ένωσης και εν μέρει από άμεσες συνεισφορές των εποπτικών αρχών ή/και των εποπτευόμενων οντοτήτων των κρατών μελών της ΕΕ. Τα μελλοντικά τα έσοδα αυτών των αρχών είναι πιθανό να μειωθούν συνεπεία της απόφασης του Ηνωμένου Βασιλείου να αποχωρήσει από την ΕΕ.

2.19. Όσον αφορά τον GSA, αναφέραμε ότι είναι υπεύθυνος για τη λειτουργία τόσο του κέντρου παρακολούθησης της ασφάλειας του συστήματος Galileo (Galileo Security Monitoring Centre, GSMC) όσο και των σταθμών εδάφους του συστήματος Galileo, που είναι εγκατεστημένα στην επικράτεια του Ηνωμένου Βασιλείου και ενδέχεται να χρειαστεί να μετεγκατασταθούν.

2.20. Όσον αφορά το CdT, επισημάναμε το γεγονός ότι αρκετοί οργανισμοί πραγματοποιούν όλο και περισσότερο μεταφράσεις οι ίδιοι εσωτερικά ή καταφεύγουν σε άλλες εναλλακτικές μεταφραστικές λύσεις, γεγονός που συνεπάγεται τη μη αξιοποίηση της δυναμικότητας του CdT στον μέγιστο δυνατό βαθμό. Επιπλέον, διαπιστώνεται αλληλοεπικάλυψη σε ευρωπαϊκό επίπεδο όσον αφορά την ανάπτυξη συστημάτων μετάφρασης και των σχετικών εξόδων λειτουργίας τους.

2.21. Τον Δεκέμβριο του 2016, η Υπηρεσία του BEREC ζήτησε από το CdT τη μετάφραση τεσσάρων προσκλήσεων εκδήλωσης ενδιαφέροντος για την κατάρτιση εφεδρικού πίνακα επιτυχόντων, παρά το γεγονός ότι ήταν καλυμμένες όλες οι θέσεις που είχαν εγκριθεί από τις αρμόδιες για τον προϋπολογισμό αρχές. Κατά την άποψή μας, τίποτα δεν δικαιολογούσε το αίτημα μετάφρασης που υποβλήθηκε τον Δεκέμβριο του 2016. Η σχετική πληρωμή που πραγματοποιήθηκε τον Μάρτιο του 2017 αντιστοιχούσε στο 2,5 % του προϋπολογισμού για το 2017.

Πλαίσιο 2.1

Ετήσιες ελεγκτικές γνώμες σχετικά με τους λογαριασμούς και τις πράξεις των οργανισμών την περίοδο 2014-2017

Πηγή: ΕΕΣ.

Οι παρατηρήσεις μας καλύπτουν ευρύ φάσμα θεμάτων

2.22. Διατυπώσαμε συνολικά 145 παρατηρήσεις αναφορικά με 37 οργανισμούς, προκειμένου να αναδείξουμε σημαντικά θέματα και να υποδείξουμε την ύπαρξη περιθωρίου βελτίωσης. Οι παρατηρήσεις αυτές, οι οποίες παρατίθενται στο κεφάλαιο 3, συνοψίζονται κατωτέρω. Η πλειονότητά τους αφορά τη χρηστή δημοσιονομική διαχείριση.

Μείζονες κίνδυνοι οδήγησαν σε σοβαρές αδυναμίες στην EASO

2.23. Στην περίπτωση της EASO, υπογραμμίσαμε τους σοβαρούς κινδύνους που είναι σύμφυτοι με το είδος των δραστηριοτήτων του οργανισμού και τις εξαιρετικές επιχειρησιακές προκλήσεις που δημιούργησε η μεταναστευτική κρίση. Δεν υπήρχε μια σταθερή δομή διακυβέρνησης ούτε αποτελεσματικές δικλίδες ελέγχου που να περιορίζουν αυτούς τους κινδύνους, με αποτέλεσμα πολυάριθμες περιπτώσεις ουσιώδους μη συμμόρφωσης.

2.24. Από το 2014, ο οργανισμός έπασχε από τη μεγάλη εναλλαγή υπαλλήλων, ενώ οι προσλήψεις είχαν διακοπεί από τον Δεκέμβριο του 2017. Επιπλέον, ο οργανισμός δεν διαθέτει κλιμάκιο εσωτερικού ελέγχου και εσωτερική νομική υπηρεσία, ούτε προβαίνει συστηματικά σε εξέταση νομικών εγγράφων.

2.25. Σχεδόν όλες οι υπηρεσίες που υποβάλαμε σε έλεγχο και βασίζονταν σε διαδικασίες σύναψης δημόσιων συμβάσεων ή σε διαδικασίες πρόληψης έπασχαν συστηματικά από σημαντικές αδυναμίες ως προς την εκτίμηση των αναγκών του οργανισμού, τη συγγραφή υποχρεώσεων, την επιλογή του είδους της σύμβασης, τις μεθόδους αξιολόγησης και ανάθεσης, τις τροποποιήσεις και τις παρατάσεις των συμβάσεων, την εκτέλεση των συμβάσεων και την επαλήθευση των υπηρεσιών που παρασχέθηκαν κ.λπ. Οι εν λόγω αδυναμίες θίγουν τις αρχές του ανταγωνισμού, της διαφάνειας, της ίσης και της μη διακριτικής μεταχείρισης των υποβαλλόντων προσφορά.

Πρόοδος ως προς ένα περισσότερο εναρμονισμένο περιβάλλον ΤΠ

2.26. Οι οργανισμοί ασκούν πολλές διαφορετικές επιχειρησιακές δραστηριότητες που απαιτούν επαρκείς και ενίοτε ειδικές λύσεις ΤΠ. Εντούτοις, οι βασικές επιχειρησιακές και διοικητικές δραστηριότητες υλοποιούνται βάσει του ίδιου νομικού πλαισίου, γεγονός που σημαίνει ότι υπάρχουν παρόμοιες διαδικασίες που μπορούν να υποστηριχθούν από παρόμοιες λύσεις ΤΠ. Μολονότι οι οργανισμοί έχουν προχωρήσει σημαντικά όσον αφορά τη χρήση παρόμοιων συστημάτων διαχείρισης του προϋπολογισμού και λογιστικής, όπως αναφέραμε και στη συνοπτική έκθεσή μας του 2016 για τα αποτελέσματα του ελέγχου των οργανισμών, σε άλλους βασικούς τομείς, όπως η διαχείριση των ανθρώπινων πόρων και η σύναψη και διαχείριση των συμβάσεων, το πλήθος των λύσεων ΤΠ εξακολουθεί να είναι μεγάλο.

2.27. Οι οργανισμοί πρέπει να επιδιώξουν την περαιτέρω εναρμόνιση των λύσεων ΤΠ σε αυτούς τους τομείς, κυρίως για την ενίσχυση της αποδοτικότητας των δαπανών, τη μείωση των κινδύνων από την εφαρμογή των εσωτερικών δικλίδων ελέγχου και την ενίσχυση της διακυβέρνησης ΤΠ. Όσον αφορά τα εργαλεία ΤΠ για τη διαχείριση των ανθρώπινων πόρων, το 2017 σημειώθηκε ικανοποιητική πρόοδος, καθώς 20 οργανισμοί υπέγραψαν συμφωνίες με την Επιτροπή για τη χρήση του εργαλείου SYSPER II, με το οποίο το περιβάλλον ΤΠ θα καταστεί περισσότερο ομοιόμορφο στον εν λόγω τομέα. Η πλειονότητα των οργανισμών προβλέπεται να αρχίσει να χρησιμοποιεί το εργαλείο της Επιτροπής την 1η Ιανουαρίου 2019, αλλά πολλοί εξ αυτών άρχισαν ήδη να το χρησιμοποιούν το 3ο τρίμηνο του 2018.

Πλαίσιο 2.2

Καθιέρωση, από τους οργανισμούς, του κοινού συστήματος διαχείρισης των ανθρώπινων πόρων SYSPER II

Πηγή: ΕΕΣ, βάσει στοιχείων που παρείχαν οι οργανισμοί.

Η εισαγωγή των «ηλεκτρονικών δημόσιων συμβάσεων» βρίσκεται εν εξελίξει

2.28. Σε αυτό το κατακερματισμένο σενάριο, η χρήση παρόμοιων ηλεκτρονικών εργαλείων για την παροχή προμηθειών ή υπηρεσιών (ηλεκτρονικές δημόσιες συμβάσεις) θα αποτελέσει επίσης σημαντική κίνηση για την επίτευξη ενός περισσότερο εναρμονισμένου πλαισίου ΤΠ μεταξύ των οργανισμών. Σύμφωνα με τους δημοσιονομικούς κανονισμούς που τέθηκαν σε ισχύ το 2012 και το 2013, όλα τα θεσμικά και λοιπά όργανα της ΕΕ «…σχεδιάζουν και εφαρμόζουν, στον μεγαλύτερο δυνατό βαθμό, ενιαία πρότυπα για την υποβολή, αποθήκευση και επεξεργασία των δεδομένων που υποβάλλονται στο πλαίσιο των διαδικασιών δημόσιων συμβάσεων και χορήγησης επιδοτήσεων και, για τον σκοπό αυτό, δημιουργούν έναν ενιαίο χώρο ηλεκτρονικής ανταλλαγής δεδομένων για τους αιτούντες, υποψηφίους και προσφέροντες» ( 15 ) ( 16 ) . Μολονότι οι δημοσιονομικοί κανονισμοί δεν έθεταν προθεσμία-στόχο για την καθιέρωση των ηλεκτρονικών δημόσιων συμβάσεων, η οδηγία για τις δημόσιες προμήθειες του 2014 ( 17 ) απαιτεί τη χρήση ηλεκτρονικών μέσων για τις δημόσιες συμβάσεις στα κράτη μέλη της ΕΕ το αργότερο έως το 2018, ενώ η οδηγία για την έκδοση ηλεκτρονικών τιμολογίων του 2014 ( 18 ) ορίζει ότι όλες οι δημόσιες αρχές πρέπει να εγκρίνουν τη λήψη ηλεκτρονικών τιμολογίων το αργότερο έως το 2019.

2.29. Δεδομένου ότι η ίδια απαίτηση ισχύει και για όλα τα θεσμικά όργανα της ΕΕ, η Επιτροπή αναπτύσσει επί του παρόντος μια συνολική λύση ΤΠ, η οποία θα καλύπτει όλα τα στάδια των διαδικασιών σύναψης δημόσιων συμβάσεων. Μολονότι όλοι οι οργανισμοί δημοσιεύουν ηλεκτρονικά τις προσκλήσεις τους για την υποβολή προσφορών στο καθημερινό ηλεκτρονικό δελτίο υποβολής προσφορών (Tenders Electronic Daily, TED), η Επιτροπή εισήγαγε εργαλεία για την ηλεκτρονική τιμολόγηση το 2010 (e-invoicing), για την ηλεκτρονική δημοσίευση εγγράφων που αφορούν προκηρύξεις διαγωνισμών στην ηλεκτρονική έκδοση της Επίσημης Εφημερίδας της ΕΕ το 2011 (e-tendering) και για την ηλεκτρονική υποβολή προσφορών το 2015 (e-submission). Στο τέλος του 2017, οι περισσότεροι οργανισμοί είχαν εισαγάγει την ηλεκτρονική τιμολόγηση και την ηλεκτρονική δημοσίευση προκηρύξεων διαγωνισμών για ορισμένες διαδικασίες, όχι όμως και την ηλεκτρονική υποβολή προσφορών.

Πλαίσιο 2.3

Καθιέρωση, από τους οργανισμούς, εργαλείων για τις ηλεκτρονικές δημόσιες συμβάσεις

Πηγή: ΕΕΣ, βάσει στοιχείων που παρείχαν οι οργανισμοί.

Η παροχή συμβουλευτικών υπηρεσιών ΤΠ και η διαχείριση έργων βελτιώνεται στους οργανισμούς EMA και eu-LISA

Η παροχή συμβουλευτικών υπηρεσιών ΤΠ και η διαχείριση έργων στον ΕΜΑ

2.30. Στο πλαίσιο του ελέγχου του περασμένου έτους, αναλύσαμε τη διαχείριση των συμβουλευτικών υπηρεσιών που παρασχέθηκαν στον ΕΜΑ. Η υπερβολική χρήση εταιρειών συμβούλων είχε ως αποτέλεσμα την εξάρτησή του, σε κρίσιμο βαθμό, από την εξωτερική εμπειρογνωσία. Αναφέραμε επίσης ότι ο έλεγχος του σχεδιασμού και της εκτέλεσης των έργων ήταν ανεπαρκής και ότι σημειώθηκαν σημαντικές καθυστερήσεις στην εκτέλεσή τους, καθώς και αυξήσεις κόστους.

2.31. Το 2017, ο ΕΜΑ έθεσε σε εφαρμογή διάφορα μέτρα για τη βελτίωση της κατάστασης. Ωστόσο, η εξάρτησή του από τις εταιρείες συμβούλων δεν θα μειωθεί εν μία νυκτί και ο αντίκτυπος των ληφθέντων μέτρων θα γίνει αντιληπτός με την πάροδο του χρόνου.

Η παροχή συμβουλευτικών υπηρεσιών ΤΠ και η διαχείριση έργων στον eu-LISA

2.32. Δεδομένης της φύσης των δραστηριοτήτων του eu-LISA, ο Οργανισμός προσφεύγει στη χρήση συμβουλευτικών υπηρεσιών, κυρίως σε σχέση με έργα ΤΠ. Το 2017 τα έργα ΤΠ του eu-LISA υλοποιήθηκαν εντός των προβλεπόμενων προϋπολογισμών και χρονοδιαγραμμάτων.

2.33. Για την ανάπτυξη και την υλοποίηση έργων ΤΠ, ο eu-LISA εφαρμόζει ένα μοντέλο εξωτερικής ανάθεσης βάσει του οποίου ποσοστό περίπου 90 % των σχετικών εργασιών εκτελείται από τρεις αναδόχους. Παρά το γεγονός ότι τα έργα ΤΠ ανήκουν κατά κυριότητα στον eu-LISA, και τελούν υπό τον έλεγχό του, το εφαρμοζόμενο μοντέλο, στο πλαίσιο του οποίου οι δραστηριότητες σχεδιασμού και ανάπτυξης τέτοιων ευαίσθητων συστημάτων ΤΠ ανατίθενται σε τρίτους σε τέτοιον βαθμό, εγκυμονεί κινδύνους υπερβολικής εξάρτησης από τους αναδόχους.

2.34. Παράλληλα, ο μικρός αριθμός των υπαλλήλων σε καίριες επιχειρησιακές μονάδες δημιουργεί κινδύνους για τη συνέχεια των δραστηριοτήτων.

Εξακολουθούν να διαπιστώνονται αδυναμίες στη διαχείριση των διαδικασιών σύναψης συμβάσεων

2.35. Ο στόχος όλων των διαδικασιών σύναψης δημόσιων συμβάσεων είναι η εξασφάλιση του ανταγωνισμού μεταξύ των οικονομικών φορέων και η επίτευξη της πλέον συμφέρουσας οικονομικώς αγοράς κατά τρόπο διαφανή, αντικειμενικό και συνεπή, σύμφωνα με το ισχύον νομικό πλαίσιο. Όσον αφορά 14 οργανισμούς ( Υπηρεσία του BEREC, CEPOL, CHAFEA, eu-LISA, EASO, EBA, EΟΠ, EFSA, EIGE, EUIPO, ERA, EASA, FRA και SRB ), διαπιστώσαμε αδυναμίες στη σύναψη των δημόσιων συμβάσεων, κυρίως όσον αφορά τις συμβάσεις υπηρεσιών, οι οποίες θέτουν σε κίνδυνο την οικονομική αποδοτικότητα των σχετικών δαπανών. Μεταξύ των αδυναμιών που διαπιστώνονται συχνά είναι οι εξής: απουσία κατάλληλης ισόρροπης σχέσης μεταξύ τιμής και ποιότητας στο πλαίσιο των κριτηρίων ανάθεσης των συμβάσεων, μη βέλτιστος σχεδιασμός των συμβάσεων-πλαισίου, χρήση συμβάσεων-πλαισίου που επιτρέπουν την αγορά υπηρεσιών των οποίων οι προδιαγραφές ή/και η τιμή δεν ήταν επαρκώς λεπτομερείς, καθώς και η αδικαιολόγητη χρήση υπηρεσιών διαμεσολάβησης.

Οι περισσότεροι οργανισμοί ανέλυσαν τις επιπτώσεις του BREXIT

2.36. Στις 29 Μαρτίου 2017, το Ηνωμένο Βασίλειο γνωστοποίησε στο Ευρωπαϊκό Συμβούλιο την απόφασή του να αποχωρήσει από την Ευρωπαϊκή Ένωση (Brexit). Σε αντίθεση με τους περισσότερους άλλους οργανισμούς, πέντε από αυτούς ( ACER, Υπηρεσία του BEREC, CEPOL, ENISA και EU-OSHA ) δεν εκπόνησαν διεξοδική ανάλυση του πιθανού αντικτύπου του Brexit στην οργάνωση, στις συναλλαγές και στους λογαριασμούς τους.

Οι προκηρύξεις κενών θέσεων θα μπορούσαν να δημοσιεύονται στον ιστότοπο της EPSO

2.37. Οι περισσότεροι οργανισμοί ( ACER, CEDEFOP, CEPOL, Chafea, EASA, EBA, ECHA, EΟΠ, EIGE, EIOPA, EIT, EMA, EMCDDA, EMSA, ENISA, ESMA, eu-LISA, Eurojust, Eυρωπόλ, Frontex, GSA και SRB ) δημοσιεύουν μεν τις προκηρύξεις κενών θέσεων στον ιστότοπό τους, καθώς και στα μέσα κοινωνικής δικτύωσης, συχνά όμως όχι και στον ιστότοπο της Ευρωπαϊκής Υπηρεσίας Επιλογής Προσωπικού (EPSO). Η δημοσίευση στον ιστότοπο της EPSO θα ενίσχυε τη διαφάνεια και τη δημοσιότητα και θα έδινε στους πολίτες πρόσβαση σε προσφορές εργασίας δημοσιευόμενες από όλα τα θεσμικά και λοιπά όργανα της ΕΕ. Ο βασικός λόγος που επικαλούνται οι οργανισμοί είναι ότι η EPSO δέχεται τη δημοσίευση προκηρύξεων κενών θέσεων μόνον εφόσον έχουν συνταχθεί σε όλες τις επίσημες γλώσσες της ΕΕ, γεγονός που συνεπάγεται υψηλές δαπάνες μετάφρασης.

Λιγότερες παρατηρήσεις επί της νομιμότητας και κανονικότητας των πράξεων

2.38. Ο αριθμός των παρατηρήσεων σχετικά με τη νομιμότητα και κανονικότητα των πληρωμών μειώθηκε σε οκτώ (έναντι 11 το 2016), γεγονός που καταδεικνύει τις συνεχιζόμενες προσπάθειες των οργανισμών να συμμορφώνονται με το νομικό πλαίσιο, ιδίως δε με τις διατάξεις που καθορίζονται στον δημοσιονομικό κανονισμό και τον κανονισμό υπηρεσιακής κατάστασης. Πέντε παρατηρήσεις αφορούσαν και πάλι αδυναμίες στις διαδικασίες σύναψης συμβάσεων ( EASO, EASA, EIGE και Frontex ), ενώ τρεις αφορούσαν τις διαδικασίες πρόσληψης ( EASO, CEDEFOP και Frontex ).

Η δημοσιονομική διαχείριση παρουσιάζει βελτίωση

2.39. Σύμφωνα με τον δημοσιονομικό κανονισμό, οι πιστώσεις του προϋπολογισμού που χορηγούνται για συγκεκριμένο έτος μπορούν, υπό ορισμένες προϋποθέσεις ( 19 ) , να μεταφερθούν στο επόμενο έτος. Μολονότι ο δημοσιονομικός κανονισμός δεν ορίζει ανώτατα όρια για αυτές τις μεταφορές πιστώσεων και ο πολυετής χαρακτήρας των συναλλαγών τις δικαιολογεί σε μεγάλο βαθμό, υπερβολικά επίπεδα μεταφορών πιστώσεων υποδεικνύουν ενδεχομένως καθυστερήσεις στην υλοποίηση των προγραμμάτων εργασίας ή των σχεδίων σύναψης δημόσιων συμβάσεων και μπορούν επίσης να αντιβαίνουν στην αρχή της ετήσιας διάρκειας του προϋπολογισμού.

2.40. Στο πλαίσιο 2.4 παρουσιάζεται ο αριθμός των οργανισμών για τους οποίους αναφέραμε υψηλές μεταφορές πιστώσεων το 2017 και τα προηγούμενα έτη. Ο αριθμός αυτός μειώθηκε σε δύο οργανισμούς ( Chafea και EU-OSHA ) το 2017, χάρη στην καλύτερη και περισσότερο διαφανή ανάλυση και αιτιολόγηση των μεταφορών πιστώσεων από τους οργανισμούς, αλλά και στην τροποποίηση της προσέγγισής μας όσον αφορά την υποβολή στοιχείων το 2017. Από το 2017, αναφέρουμε μόνο τις μεταφορές πιστώσεων που δεν θεωρούμε επαρκώς αιτιολογημένες.

Πλαίσιο 2.4

Μείωση του αριθμού των παρατηρήσεων περί υπερβολικών ή υψηλών μεταφορών

Πηγή: ΕΕΣ, βάσει στοιχείων που παρείχαν οι οργανισμοί.

2.41. Επιπροσθέτως, αναφέραμε ακυρώσεις πιστώσεων του προϋπολογισμού που είχαν μεταφερθεί από προηγούμενα έτη σχετικά με δύο οργανισμούς ( Frontex και EUIPO ). Οι ακυρώσεις αυτές υποδεικνύουν υπερεκτίμηση των δημοσιονομικών αναγκών, ιδίως εκ μέρους των δημόσιων διοικήσεων των κρατών μελών και των λοιπών συνεργαζόμενων χωρών.

Τα λογιστικά περιβάλλοντα θα μπορούσαν να βελτιωθούν περαιτέρω

2.42. Κατά τους ετήσιους ελέγχους του έτους αναφοράς, εξετάσαμε επίσης τα λογιστικά περιβάλλοντα των οργανισμών, τα οποία αποτελούν σημαντικό στοιχείο για την κατάρτιση αξιόπιστων λογαριασμών. Σύμφωνα με τον δημοσιονομικό κανονισμό, κάθε οργανισμός διαθέτει τον δικό του υπόλογο, με αποτέλεσμα να υπάρχουν συνολικά 37 υπόλογοι που φέρουν την ευθύνη για το 2 % του ευρωπαϊκού προϋπολογισμού. Τα κύρια καθήκοντα του υπολόγου είναι τα εξής: εκτέλεση των πληρωμών, είσπραξη των εσόδων και των απαιτήσεων, κατάρτιση, παρουσίαση και τήρηση των λογαριασμών, καθορισμός και επικύρωση των λογιστικών συστημάτων και διαχείριση των ταμειακών διαθεσίμων. Προκειμένου να αυξηθεί η αποδοτικότητα, το 2012 ο υπόλογος της Επιτροπής κάλεσε τους οργανισμούς να του αναθέσουν, επί συμβάσει, τα λογιστικά καθήκοντά τους. Ο πρώτος οργανισμός που δέχθηκε την πρόταση αυτή ήταν ο CEPOL το 2014. Έως το τέλος του 2017, μόνον τρεις ακόμη οργανισμοί (GSA, BEREC και ACER) είχαν πράξει κάτι τέτοιο.

2.43. Η θέση του υπολόγου στην ιεραρχία ενός οργανισμού μπορεί να επηρεάσει την ανεξαρτησία του. Συγκεκριμένα, οι υπόλογοι πρέπει να είναι ανεξάρτητοι από οποιονδήποτε έχει δικαίωμα (υπο)εξουσιοδότησης όσον αφορά την έγκριση αναλήψεων υποχρεώσεων και πληρωμών. Διαπιστώνουμε την ανάγκη ενίσχυσης της ανεξαρτησίας του υπόλογου, ο οποίος πρέπει να αναφέρεται άμεσα στον διευθυντή (για τα διοικητικά θέματα) και στο διοικητικό συμβούλιο (για τα λειτουργικά θέματα) του οργανισμού. Η παρατήρηση αυτή διατυπώθηκε για 13 συνολικά οργανισμούς ( CdT, EACEA, EASA, EASME, EEA, EFSA, EIOPA, EMA, EMCDDA, ERA, EU-OSHA, Eurofound και FRA ). Αυτό σημαίνει επίσης ότι ο διορισμός και η ετήσια αξιολόγηση του υπολόγου θα αποτελεί ευθύνη του διοικητικού συμβουλίου.

2.44. Δυνάμει του δημοσιονομικού κανονισμού, οι υπόλογοι υποχρεούνται να επιβεβαιώνουν την αξιόπιστη λειτουργία των λογιστικών συστημάτων των οργανισμών (επικύρωση). Μολονότι τα λογιστικά συστήματα των περισσότερων οργανισμών καλύπτονται από επικαιροποιημένες επικυρώσεις, διαπιστώσαμε ότι λόγω σημαντικών τροποποιήσεων στα λογιστικά συστήματα επτά οργανισμών ( ACER, Υπηρεσία του BEREC, CEPOL, EASME, EIT, EMA και GSA ) απαιτείται, χωρίς χρονοτριβή, η εκ νέου επικύρωσή τους.

Πλαίσιο 2.5

Βαθμός ανεξαρτησίας των υπολόγων των οργανισμών και εκ νέου επικύρωσης των λογιστικών συστημάτων

Πηγή: ΕΕΣ, βάσει στοιχείων που παρείχαν οι οργανισμοί.

Εντοπίσαμε αδυναμίες στις εσωτερικές δικλίδες ελέγχου ορισμένων οργανισμών

2.45. Ως προς τρεις οργανισμούς ( EASO, CPVO και REA ), η τεκμηρίωση που αφορούσε τη σύναψη συμβάσεων, την παροχή επιχορηγήσεων ή τις διαδικασίες πρόσληψης προσωπικού ήταν ανεπαρκής.

2.46. Ορισμένες αδυναμίες στην εφαρμογή του προτύπου για τις εσωτερικές δικλίδες ελέγχου σχετικά με το σχέδιο επιχειρησιακής συνέχειας διαπιστώθηκαν σε τρεις οργανισμούς ( ACER, EIT και Frontex ). Οι αδυναμίες αυτές ενδεχομένως συνιστούν σημαντικό κίνδυνο για την επιχειρησιακή συνέχεια, καθώς σε περίπτωση μεγάλης καταστροφής τα δεδομένα είναι πιθανόν να χαθούν για πάντα.

Η συνέχεια που έδωσαν οι οργανισμοί στις διαπιστώσεις ελέγχου οι οποίες είχαν διατυπωθεί τα προηγούμενα έτη

2.47. Παραθέσαμε, κατά περίπτωση, έκθεση της κατάστασης των ενεργειών στις οποίες προέβησαν οι οργανισμοί σε συνέχεια παρατηρήσεων που είχαν διατυπωθεί σε προηγούμενα έτη.

Στο πλαίσιο 2.6 φαίνεται ότι για τις περισσότερες από τις 170 παρατηρήσεις στις οποίες δεν είχε δοθεί συνέχεια στα τέλη του 2016, τα διορθωτικά μέτρα είχαν ολοκληρωθεί ή βρίσκονταν εν εξελίξει. Όσον αφορά 3 από τις 13 εκκρεμείς παρατηρήσεις, τα αναγκαία διορθωτικά μέτρα διέφευγαν του ελέγχου του οργανισμού.

Πλαίσιο 2.6

Προσπάθειες των οργανισμών να δώσουν συνέχεια στις παρατηρήσεις προηγούμενων ετών

Πηγή: ΕΕΣ.

Αναφέρουμε στην OLAF τις περιπτώσεις που εγείρουν υπόνοιες απάτης

2.48. Απάτη είναι η δόλια παραπλάνηση με σκοπό τον προσπορισμό οφέλους. Κοινοποιούμε στην OLAF, την Υπηρεσία Καταπολέμησης της Απάτης της Ευρωπαϊκής Ένωσης, όλες τις πιθανολογούμενες περιπτώσεις απάτης που εντοπίζουμε κατά τους ελέγχους μας. Εν συνεχεία, επαφίεται στην OLAF να αποφασίσει αν θα διερευνήσει αυτές τις υποθέσεις και αν θα τους δώσει συνέχεια, συνεργαζόμενη, εφόσον κρίνεται σκόπιμο, με τις εθνικές δικαστικές αρχές. Το 2017 εντοπίσαμε και αναφέραμε στην OLAF τρεις περιπτώσεις πιθανολογούμενης απάτης από τις σχεδόν 1 000 πράξεις και 150 διαδικασίες σύναψης συμβάσεων που ελέγξαμε στο πλαίσιο των δηλώσεων αξιοπιστίας που διατυπώνουμε για τους οργανισμούς. Οι περιπτώσεις πιθανολογούμενης απάτης αφορούσαν παρατυπίες σχετικά με τη σύναψη συμβάσεων.

Παρέχουμε πληροφορίες σχετικά με την Υπηρεσία Εσωτερικού Λογιστικού Ελέγχου της Επιτροπής (IAS) και τις εξωτερικές εκθέσεις αξιολόγησης

2.49. Αναφερθήκαμε επίσης, πληροφοριακά, στις εκθέσεις ελέγχου που κατάρτισε η IAS, καθώς και στις εξωτερικές εκθέσεις αξιολόγησης που καταρτίστηκαν για λογαριασμό της Επιτροπής. Το 2017 υπήρξαν 26 εκθέσεις της IAS και 9 περιπτώσεις κατά τις οποίες πραγματοποιήθηκε εξωτερική αξιολόγηση οργανισμού. Δεν επαληθεύσαμε τις σχετικές ελεγκτικές διαδικασίες ούτε τις διαδικασίες αξιολόγησης.

ΑΠΟΤΕΛΕΣΜΑΤΑ ΕΛΕΓΧΟΥ ΠΟΥ ΠΑΡΟΥΣΙΑΖΟΝΤΑΙ ΣΕ ΑΛΛΕΣ ΣΧΕΤΙΚΕΣ ΜΕ ΤΟΥΣ ΟΡΓΑΝΙΣΜΟΥΣ ΕΚΘΕΣΕΙΣ, ΤΙΣ ΟΠΟΙΕΣ ΔΗΜΟΣΙΕΥΣΕ ΤΟ ΣΥΝΕΔΡΙΟ ΤΟ 2017

Συνοπτική περιπτωσιολογική επισκόπηση του ΕΕΣ για την εφαρμογή της μείωσης κατά 5 % των θέσεων εργασίας

2.50. πλαίσιο 2.7 δείχνει τον αντίκτυπο σε εκατοστιαίες μονάδες, των μεταβολών των θέσεων εργασίας στους πίνακες προσωπικού όλων των θεσμικών και λοιπών οργάνων. Το 2017 το Συνέδριο δημοσίευσε συνοπτική περιπτωσιολογική επισκόπηση ( 20 ) σχετικά με τον τρόπο με τον οποίο τα θεσμικά και λοιπά όργανα της ΕΕ εφάρμοσαν τη δέσμευση για μείωση κατά 5 % των υπαλλήλων τους στους πίνακες προσωπικού, κατά την περίοδο 2013-2017 (περίοδος 2014-2018 για τους οργανισμούς). Όσον αφορά τους οργανισμούς, καταλήξαμε στο συμπέρασμα ότι η μείωση κατά 5 % εφαρμόστηκε, αν και με ορισμένες καθυστερήσεις. Μολονότι οι αποκεντρωμένοι οργανισμοί με παραδοσιακά καθήκοντα κατάφεραν να μειώσουν τους υπαλλήλους τους κατά 8,9 %, ο αριθμός των υπαλλήλων με νέα καθήκοντα και αρμοδιότητες αυξήθηκε κατά 19,9 % και 42,9 % σε ορισμένους αποκεντρωμένους και εκτελεστικούς οργανισμούς αντίστοιχα. Τοδείχνει τον αντίκτυπο σε εκατοστιαίες μονάδες, των μεταβολών των θέσεων εργασίας στους πίνακες προσωπικού όλων των θεσμικών και λοιπών οργάνων.

Πλαίσιο 2.7

Ανάλυση των μεταβολών στους αριθμούς των θέσεων υπαλλήλων στους πίνακες προσωπικού μεταξύ 2012 και 2017 (σε ποσοστά)

Πηγή: ΕΕΣ.

Ειδική έκθεση του ΕΕΣ σχετικά με το SRB

2.51. Το Ενιαίο Συμβούλιο Εξυγίανσης (SRB), με έδρα στις Βρυξέλλες, συστάθηκε τον Αύγουστο του 2014 στο πλαίσιο της πολιτικής αντίδρασης της ΕΕ στη χρηματοπιστωτική κρίση. Αποστολή του είναι η εξυγίανση των τραπεζών της αρμοδιότητάς του στην περίπτωση που αυτές περιέλθουν σε κατάσταση αφερεγγυότητας. Τον Ιανουάριο του 2017, το SRB είχε υπό τη δικαιοδοσία του 139 τράπεζες περιλαμβανομένων 130 τραπεζικών ομίλων ( 21 )

2.52. Στο πλαίσιο αυτής της ειδικής έκθεσης ( 22 ) εξετάσαμε κατά πόσον το όργανο διαθέτει τα μέσα για την αποτελεσματική πραγματοποίηση εξυγιάνσεων τραπεζών και αναλύσαμε την ποιότητα του σχεδιασμού εξυγίανσης των επιμέρους τραπεζών, εξετάσαμε αν η διάρθρωση του οργάνου ανταποκρίνεται στο κανονιστικό πλαίσιό του σε ό,τι αφορά τον σχεδιασμό της εξυγίανσης και διερευνήσαμε κατά πόσον διαθέτει επαρκείς ανθρώπινους πόρους για την εκτέλεση των καθηκόντων του.

2.53. Η συγκρότηση του SRB ως εντελώς νέας δομής αποτέλεσε πολύ σημαντική πρόκληση και υπό αυτό το πρίσμα πρέπει να θεωρηθούν οι αδυναμίες τις οποίες εντοπίσαμε σε όλους τους τομείς που εξετάσαμε. Διατυπώσαμε σειρά συστάσεων σχετικά με την κατάρτιση των σχεδίων εξυγίανσης και την ολοκλήρωση των σχετικών κανόνων και κατευθυντήριων οδηγιών, όπως και σχετικά με τη βελτίωση των επιπέδων στελέχωσης και των διαδικασιών διαχείρισης ανθρώπινων πόρων που εφαρμόζει.

Ειδική ετήσια έκθεση του ΕΕΣ σχετικά με τις ενδεχόμενες υποχρεώσεις οι οποίες απορρέουν από την άσκηση των καθηκόντων του SRB

2.54. Ο κανονισμός για τον Ενιαίο Μηχανισμό Εξυγίανσης ορίζει ( 23 ) ότι το Συνέδριο πρέπει να υποβάλλει έκθεση ειδικά για κάθε ενδεχόμενη υποχρέωση που απορρέει από την άσκηση των καθηκόντων του SRB, του Συμβουλίου και της Επιτροπής δυνάμει του κανονισμού αυτού. Στις 31 Δεκεμβρίου 2016, οι ενδεχόμενες υποχρεώσεις του SRB ανέρχονταν σε 842 εκατομμύρια ευρώ και προέρχονταν από εκ των προτέρων εισφορές, οι οποίες είχαν αυξηθεί σε 1 420 εκατομμύρια ευρώ στις 30 Σεπτεμβρίου 2017. Καμία διαδικασία εξυγίανσης τράπεζας δεν κινήθηκε από το SRB το 2016 και, κατά συνέπεια, καμία ενδεχόμενη υποχρέωση δεν γνωστοποιήθηκε σχετικά με αποφάσεις εξυγίανσης για το οικονομικό έτος 2016. Εντούτοις, λόγω της απόφασης εξυγίανσης της Banco Popular Español S.A. τον Ιούνιο του 2017, κινήθηκαν 90 νομικές διαδικασίες κατά του SRB ενώπιον του Γενικού Δικαστηρίου της Ευρωπαϊκής Ένωσης και υποβλήθηκαν 46 προσφυγές στην ομάδα εξέτασης προσφυγών του SRB έως το τέλος Οκτωβρίου του 2017, όταν δημοσιεύθηκε η έκθεσή μας για το 2016 σχετικά με τις ενδεχόμενες υποχρεώσεις που απορρέουν από την εκτέλεση των καθηκόντων του SRB. Η Επιτροπή και το Συμβούλιο ενημερώθηκαν για το γεγονός ότι 26 υποθέσεις εισήχθησαν ενώπιον του Γενικού Δικαστηρίου της Ευρωπαϊκής Ένωσης σχετικά με την ίδια απόφαση εξυγίανσης. Οι σχετικές ενδεχόμενες υποχρεώσεις θα αποτελέσουν αντικείμενο του ελέγχου μας και της αντίστοιχης έκθεσής μας για το οικονομικό έτος 2017.

Άλλες ειδικές εκθέσεις του ΕΕΣ που αναφέρονται επίσης σε έναν ή περισσότερους οργανισμούς

2.55. Πέραν των εκθέσεων ελέγχου που αφορούν αποκλειστικά τους οργανισμούς, το 2017 δημοσιεύσαμε επίσης αρκετές ειδικές εκθέσεις σχετικά με την εφαρμογή πολιτικών της ΕΕ, οι οποίες αναφέρονταν σε ορισμένους οργανισμούς (βλέπε πλαίσιο 2.8 ).

Πλαίσιο 2.8

Άλλες ειδικές εκθέσεις ελέγχου του ΕΕΣ που αναφέρονται σε οργανισμούς

Πηγή: ΕΕΣ.

ΑΠΑΝΤΗΣΗ ΤΟΥ ΔΙΚΤΥΟΥ ΤΩΝ ΟΡΓΑΝΙΣΜΩΝ ΤΗΣ ΕΕ

Οι Οργανισμοί εκφράζουν την ικανοποίησή τους για τα θετικά συμπεράσματα του Ελεγκτικού Συνεδρίου σχετικά με την αξιοπιστία των λογαριασμών και των πράξεων στις οποίες αυτοί βασίζονται.

2.27. Το Δίκτυο θα ήθελε να εκφράσει την ανησυχία του για το γεγονός ότι οι οργανισμοί υποχρεούνται —και θα εξακολουθήσουν να υποχρεούνται— να διατηρούν χωριστά εργαλεία για την αξιολόγηση, την τηλεργασία, το ελαστικό ωράριο και την υποβολή αναφορών για το προσωπικό, δεδομένου ότι η Επιτροπή παρέχει στους οργανισμούς μόνο μια βασική δέσμη ενοτήτων του Sysper. Συνεπώς, η ομοιομορφία της αρχιτεκτονικής ΤΠ στη διαχείριση των ανθρώπινων πόρων θα εξασφαλιστεί μόνο εν μέρει και σε πολύ μικρότερο βαθμό από ό, τι θα είχε αποφανθεί η Επιτροπή.

Οι Οργανισμοί διερευνούν επίσης τη δυνατότητα να υιοθετηθεί λύση για την ενιαία παροχή υπηρεσιών και τη στήριξη των διαδικασιών πρόσληψης, οι οποίες δεν καλύπτονται αυτή τη στιγμή από το Sysper.

2.39. Στον τομέα των δημόσιων συμβάσεων, τα τελευταία δύο έτη παρατηρήθηκε σαφής μετάβαση προς την εναρμόνιση των ηλεκτρονικών εργαλείων. Η διαδικασία αυτή ξεκίνησε με αργό ρυθμό την περίοδο 2015-2016, όταν δημιουργήθηκε το εργαλείο e Prior της σειράς ηλεκτρονικών εργαλείων για τις δημόσιες συμβάσεις (e-procurement) το οποίο έχει σχεδιαστεί από τη ΓΔ DIGIT σε συντονισμό με τη BUDG. Έκτοτε, αυτή η σειρά ηλεκτρονικών ενοτήτων που καλύπτουν όλες τις φάσεις του κύκλου των δημόσιων συμβάσεων καθίσταται ολοένα και περισσότερο συνήθης διαδικασία για τους Οργανισμούς. Το 2018, η τάση αυτή ενισχύθηκε περαιτέρω με τη θέσπιση και τη διάθεση στους οργανισμούς των νέων ενοτήτων για την ηλεκτρονική υποβολή προσφορών και της ενότητας ABAC LCK. Αναπτύσσονται επίσης οι ενότητες της ηλεκτρονικής αξιολόγησης και της ηλεκτρονικής ανάθεσης. Σταδιακά, οι οργανισμοί καταργούν τα δικά τους προσωπικά εργαλεία· ορισμένοι οργανισμοί γρήγορα, άλλοι με βραδύτερους ρυθμούς, αλλά, ανεξαρτήτως του ρυθμού, η τάση αυτή είναι μη αντιστρέψιμη.

2.42. Η προτεινόμενη βελτίωση της αποδοτικότητας που θα μπορούσε να αποφέρει η ανάθεση των λογιστικών καθηκόντων στην Ευρωπαϊκή Επιτροπή είναι στην πραγματικότητα δύσκολο να επιτευχθεί. Ο φόρτος εργασίας δεν καθορίζεται μόνο από το ύψος του προϋπολογισμού, αλλά και από το γεγονός ότι οι λογαριασμοί οριστικοποιούνται εντός σύντομου χρονικού διαστήματος στην αρχή του έτους. Η εμπειρία έχει καταδείξει ότι για την οριστικοποίηση περισσότερων από μίας σειράς λογαριασμών (δηλ. με πρόσθετη χρηματοδότηση μέσω συμφωνιών ανάθεσης) απαιτείται σχεδόν το διπλάσιο ανθρώπινο δυναμικό, παρότι πρόκειται για μικρότερα ποσά (και λιγότερες συναλλαγές). Αν ανατεθούν οι δραστηριότητες αυτές στην Επιτροπή, τότε εξακολουθεί να απαιτείται από κάθε οργανισμό να διαθέτει λογιστική ομάδα, δεδομένου ότι θα εξακολουθούν να εκτελούνται λογιστικά καθήκοντα. Επομένως, θα πρέπει να διατηρηθεί το προσωπικό με λογιστικές ικανότητες και, δεδομένου ότι o λογιστικός τομέας απαιτεί εξειδικευμένα καθήκοντα, οι πόροι που αποδεσμεύονται για να επιτευχθεί αυτό το μικρό κέρδος δεν θα μπορούσαν να ανακατανεμηθούν σε άλλα καθήκοντα. Σε μια τέτοια περίπτωση, τυχόν εξοικονόμηση εργατικού δυναμικού θα αντιστοιχούσε σε λιγότερο από μία ανάλογη θέση πλήρους απασχόλησης. Επιπλέον, καταβάλλεται ετήσιο τέλος. Ως εκ τούτου, λίγοι οργανισμοί επέλεξαν να αναθέσουν αυτό το καθήκον στην Επιτροπή.

2.43. Το Δίκτυο θα ήθελε να τονίσει ότι δεν υπάρχει προηγούμενο ή ανάλυση κινδύνου που να αποδεικνύει ότι η ανεξαρτησία του υπολόγου θα αυξηθεί με την απευθείας υπαγωγή του στον διατάκτη αντί του διατάκτη κατ’ εξουσιοδότηση. Ορισμένοι οργανισμοί έχουν θεσπίσει Χάρτη Υπολόγου που περιλαμβάνει διατάξεις σχετικά με την υποβολή αναφορών στο διοικητικό όργανο, εφόσον απαιτείται.

ΚΕΦΑΛΑΙΟ 3

Δήλωση αξιοπιστίας και άλλα αποτελέσματα ελέγχου για κάθε οργανισμό

ΠΕΡΙΕΧΟΜΕΝΑ

3.1. Πληροφοριες προς υποστηριξη των δηλωσεων αξιοπιστιας 31

ΟΡΓΑΝΙΣΜΟΙ ΠΟΥ ΧΡΗΜΑΤΟΔΟΤΟΥΝΤΑΙ ΣΤΟ ΠΛΑΙΣΙΟ ΤΟΥ ΤΟΜΕΑ 1Α ΤΟΥ ΠΔΠ — ΑΝΤΑΓΩΝΙΣΤΙΚΟΤΗΤΑ ΓΙΑ ΤΗΝ ΑΝΑΠΤΥΞΗ ΚΑΙ ΤΗΝ ΑΠΑΣΧΟΛΗΣΗ 33

3.2. Οργανισμός Συνεργασίας των Ρυθμιστικών Αρχών Ενέργειας (ACER) 33

3.3. Φορέας Ευρωπαϊκών Ρυθμιστικών Αρχών για τις Ηλεκτρονικές Επικοινωνίες (BEREC) 38

3.4. Ευρωπαϊκό Κέντρο για την Ανάπτυξη της Επαγγελματικής Κατάρτισης (Cedefop) 43

3.5. Ευρωπαϊκός Οργανισμός Ασφάλειας της Αεροπορίας (EASA) 46

3.6. Ευρωπαϊκή Αρχή Τραπεζών (EBA) 51

3.7. Ευρωπαϊκός Οργανισμός Χημικών Προϊόντων (ECHA) 56

3.8. Ευρωπαϊκή Αρχή Ασφαλίσεων και Επαγγελματικών Συντάξεων (EIOPA) 61

3.9. Ευρωπαϊκό Ινστιτούτο Καινοτομίας και Τεχνολογίας (ΕΙΤ) 64

3.10. Ευρωπαϊκός Οργανισμός για την Ασφάλεια στη Θάλασσα (EMSA) 75

3.11. Οργανισμός της Ευρωπαϊκής Ένωσης για την Ασφάλεια Δικτύων και Πληροφοριών (ENISA) 79

3.12. Οργανισμός Σιδηροδρόμων της Ευρωπαϊκής Ένωσης (ΕRA) 83

3.13. Ευρωπαϊκή Αρχή Κινητών Αξιών και Αγορών (ESMA) 87

3.14. Ευρωπαϊκός Οργανισμός για την Ασφάλεια και την Υγεία στην Εργασία (EU-OSHA) 90

3.15. Ευρωπαϊκό Ίδρυμα για τη Βελτίωση των Συνθηκών Διαβίωσης και Εργασίας (Eurofound) 94

3.16. Οργανισμός του Ευρωπαϊκού GNSS (Παγκόσμιο Δορυφορικό Σύστημα Πλοήγησης) (GSA) 98

ΟΡΓΑΝΙΣΜΟΙ ΠΟΥ ΧΡΗΜΑΤΟΔΟΤΟΥΝΤΑΙ ΣΤΟ ΠΛΑΙΣΙΟ ΤΟΥ ΤΟΜΕΑ 2 ΤΟΥ ΠΔΠ — ΒΙΩΣΙΜΗ ΑΝΑΠΤΥΞΗ: ΦΥΣΙΚΟΙ ΠΟΡΟΙ 103

3.17. Ευρωπαϊκός Οργανισμός Περιβάλλοντος (ΕΟΠ) 103

3.18. Ευρωπαϊκή Υπηρεσία Ελέγχου της Αλιείας (EFCA) 109

ΟΡΓΑΝΙΣΜΟΙ ΠΟΥ ΧΡΗΜΑΤΟΔΟΤΟΥΝΤΑΙ ΣΤΟ ΠΛΑΙΣΙΟ ΤΟΥ ΤΟΜΕΑ 3 ΤΟΥ ΠΔΠ — ΑΣΦΑΛΕΙΑ ΚΑΙ ΙΘΑΓΕΝΕΙΑ 112

3.19. Οργανισμός της Ευρωπαϊκής Ένωσης για την κατάρτιση στον τομέα της επιβολής του νόμου (CEPOL) 112

3.20. Ευρωπαϊκή Υπηρεσία Υποστήριξης για το Άσυλο (EASO) 116

3.21. Ευρωπαϊκό Κέντρο Πρόληψης και Ελέγχου Νόσων (ECDC) 128

3.22. Ευρωπαϊκή Αρχή για την Ασφάλεια των Τροφίμων (EFSA) 132

3.23. Ευρωπαϊκό Ινστιτούτο για την Ισότητα των Φύλων (EIGE) 136

3.24. Ευρωπαϊκός Οργανισμός Φαρμάκων (EMA) 141

3.25. Ευρωπαϊκό Κέντρο Παρακολούθησης Ναρκωτικών και Τοξικομανίας (EMCDDA) 149

3.26. Ευρωπαϊκός Οργανισμός για τη Λειτουργική Διαχείριση Συστημάτων ΤΠ Μεγάλης Κλίμακας στον Χώρο Ελευθερίας, Ασφάλειας και Δικαιοσύνης (eu-LISA) 153

3.27. Μονάδα Δικαστικής Συνεργασίας της Ευρωπαϊκής Ένωσης (Eurojust) 161

3.28. Οργανισμός της Ευρωπαϊκής Ένωσης για τη Συνεργασία στον Τομέα της Επιβολής του Νόμου (Ευρωπόλ) 165

3.29. Οργανισμός Θεμελιωδών Δικαιωμάτων της Ευρωπαϊκής Ένωσης (FRA) 169

3.30. Ευρωπαϊκός Οργανισμός Συνοριοφυλακής και Ακτοφυλακής (Frontex) 173

ΟΡΓΑΝΙΣΜΟΙ ΠΟΥ ΧΡΗΜΑΤΟΔΟΤΟΥΝΤΑΙ ΣΤΟ ΠΛΑΙΣΙΟ ΤΟΥ ΤΟΜΕΑ 4 ΤΟΥ ΠΔΠ — Η ΕΥΡΩΠΗ ΩΣ ΠΑΓΚΟΣΜΙΟΣ ΠΑΡΑΓΟΝΤΑΣ 184

3.31. Ευρωπαϊκό Ίδρυμα Επαγγελματικής Εκπαίδευσης (ETF) 184

ΟΡΓΑΝΙΣΜΟΙ ΠΟΥ ΧΡΗΜΑΤΟΔΟΤΟΥΝΤΑΙ ΣΤΟ ΠΛΑΙΣΙΟ ΤΟΥ ΤΟΜΕΑ 5 ΤΟΥ ΠΔΠ — ΔΙΟΙΚΗΣΗ 188

3.32. Οργανισμός Εφοδιασμού της Ευρατόμ (Ευρατόμ) 188

ΑΥΤΟΧΡΗΜΑΤΟΔΟΤΟΥΜΕΝΟΙ ΟΡΓΑΝΙΣΜΟΙ 191

3.33. Κοινοτικό Γραφείο Φυτικών Ποικιλιών (CPVO) 191

3.34. Γραφείο Διανοητικής Ιδιοκτησίας της Ευρωπαϊκής Ένωσης (EUIPO) 195

3.35. Ενιαίο Συμβούλιο Εξυγίανσης (SRB) 199

3.36. Μεταφραστικό Κέντρο των Οργάνων της Ευρωπαϊκής Ένωσης (CdT) 205

ΕΚΤΕΛΕΣΤΙΚΟΙ ΟΡΓΑΝΙΣΜΟΙ ΤΗΣ ΕΠΙΤΡΟΠΗΣ 209

3.37. Εκτελεστικός Οργανισμός Εκπαίδευσης, Οπτικοακουστικών Θεμάτων και Πολιτισμού (EACEA) 209

3.38. Εκτελεστικός Οργανισμός για τις Μικρομεσαίες Επιχειρήσεις (EASME) 213

3.39. Εκτελεστικός Οργανισμός του Ευρωπαϊκού Συμβουλίου Έρευνας (ERCEA) 217

3.40. Εκτελεστικός Οργανισμός Καινοτομίας και Δικτύων (INEA) 221

3.41. Εκτελεστικός Οργανισμός Έρευνας (REA) 225

3.42. Εκτελεστικός Οργανισμός για τους Καταναλωτές, την Υγεία και τα Τρόφιμα (CHAFEA) 229

3.1. ΠΛΗΡΟΦΟΡΙΕΣ ΠΡΟΣ ΥΠΟΣΤΗΡΙΞΗ ΤΩΝ ΔΗΛΩΣΕΩΝ ΑΞΙΟΠΙΣΤΙΑΣ

Στοιχεία για τη θεμελίωση των γνωμών

3.1.1. Διενεργήσαμε τον έλεγχό μας σύμφωνα με τα διεθνή ελεγκτικά πρότυπα (ISA) και τους κώδικες δεοντολογίας της IFAC, καθώς και με τα διεθνή πρότυπα των ανώτατων οργάνων ελέγχου του INTOSAI (ISSAI). Οι αρμοδιότητές μας, όπως απορρέουν από τα εν λόγω πρότυπα, περιγράφονται αναλυτικότερα στην ενότητα της έκθεσής μας υπό τον τίτλο «Αρμοδιότητες του ελεγκτή». Ενεργούμε ανεξάρτητα σύμφωνα με τον κώδικα δεοντολογίας για επαγγελματίες λογιστές του Συμβουλίου Διεθνών Προτύπων Δεοντολογίας για Λογιστές (κώδικας IESBA), καθώς και με τους σχετικούς με τον έλεγχό μας κανόνες δεοντολογίας, έχοντας επίσης εκπληρώσει τις λοιπές δεοντολογικές υποχρεώσεις μας σε συνάρτηση με τους κανόνες αυτούς και τον κώδικα IESBA. Φρονούμε ότι τα αποδεικτικά στοιχεία ελέγχου που συγκεντρώσαμε είναι επαρκή και κατάλληλα για τη θεμελίωση της γνώμης μας.

Αρμοδιότητες της διοίκησης και των υπευθύνων για τη διακυβέρνηση

3.1.2. Σύμφωνα με τα άρθρα 310 έως 325 της ΣΛΕΕ και τους δημοσιονομικούς κανονισμούς των οργανισμών, η διοίκηση των οργανισμών φέρει την ευθύνη για την κατάρτιση και την παρουσίαση των λογαριασμών τους βάσει των διεθνώς αποδεκτών λογιστικών προτύπων για τον δημόσιο τομέα, καθώς και για τη νομιμότητα και κανονικότητα των πράξεων στις οποίες αυτοί βασίζονται. Η ευθύνη αυτή περιλαμβάνει τον σχεδιασμό, την εφαρμογή και τη διατήρηση εσωτερικών δικλίδων ελέγχου με σκοπό την κατάρτιση και παρουσίαση οικονομικών καταστάσεων οι οποίες να μην περιέχουν ουσιώδεις ανακρίβειες, οφειλόμενες σε απάτη ή σφάλμα. Επίσης, η διοίκηση είναι υπεύθυνη να διασφαλίζει ότι οι δραστηριότητες, οι χρηματοοικονομικές πράξεις και οι πληροφορίες που παρουσιάζονται στις οικονομικές καταστάσεις συμμορφώνονται με τους κανόνες που τις διέπουν. Οι διοικήσεις των οργανισμών φέρουν την τελική ευθύνη για τη νομιμότητα και κανονικότητα των πράξεων στις οποίες βασίζονται οι λογαριασμοί των οργανισμών αυτών.

3.1.3. Κατά την κατάρτιση των λογαριασμών, η διοίκηση είναι υπεύθυνη για την αξιολόγηση της δυνατότητας ενός οργανισμού να διατηρηθεί ως συνεχιζόμενη δραστηριότητα, για τη γνωστοποίηση, κατά περίπτωση, ζητημάτων που αφορούν αυτή τη συνέχιση της δραστηριότητας και, τέλος, για την τήρηση λογιστικής βάσει της αρχής της συνέχισης της δραστηριότητας, εκτός εάν η διοίκηση σκοπεύει να προβεί στην εκκαθάριση της οντότητας ή σε παύση δραστηριοτήτων ή εάν δεν υπάρχει άλλη ρεαλιστική εναλλακτική λύση.

3.1.4. Οι υπεύθυνοι για τη διακυβέρνηση είναι επιφορτισμένοι με την επίβλεψη της διαδικασίας υποβολής των χρηματοοικονομικών εκθέσεων των οργανισμών.

Οι αρμοδιότητες του ελεγκτή όσον αφορά τον έλεγχο των λογαριασμών και των πράξεων στις οποίες αυτοί βασίζονται

3.1.5. Στόχος μας είναι, αφενός, να αποκομίζουμε εύλογη βεβαιότητα τόσο σχετικά με την απουσία ουσιωδών ανακριβειών στους λογαριασμούς των οργανισμών όσο και σχετικά με τη νομιμότητα και κανονικότητα των πράξεων στις οποίες αυτοί βασίζονται και, αφετέρου, βάσει του ελέγχου που διενεργούμε, να παρέχουμε στο Ευρωπαϊκό Κοινοβούλιο και το Συμβούλιο ή στις άλλες αρμόδιες για την απαλλαγή αρχές δηλώσεις τόσο ως προς την αξιοπιστία των λογαριασμών των οργανισμών όσο και ως προς τη νομιμότητα και κανονικότητα των πράξεων στις οποίες αυτοί βασίζονται. Εύλογη βεβαιότητα σημαίνει βεβαιότητα υψηλού βαθμού, χωρίς όμως αυτό να αποτελεί εγγύηση ότι, οσάκις υπάρχει ουσιώδης ανακρίβεια ή μη συμμόρφωση, αυτή θα εντοπίζεται πάντοτε με τον έλεγχο. Η ανακρίβεια και η μη συμμόρφωση μπορεί να οφείλονται σε απάτη ή σφάλμα, θεωρούνται δε ουσιώδεις, εάν εύλογα πιθανολογείται ότι, είτε από κοινού είτε έκαστη μεμονωμένα, θα επηρέαζαν τις οικονομικές αποφάσεις των χρηστών που βασίζονται σε αυτούς τους λογαριασμούς.

3.1.6. Όσον αφορά τα έσοδα, επαληθεύουμε τις επιχορηγήσεις που λαμβάνονται από την Επιτροπή ή από συνεργαζόμενες χώρες και αξιολογούμε τις διαδικασίες που ακολουθούν οι οργανισμοί για την είσπραξη τελών και άλλων εσόδων, εφόσον υπάρχουν.

3.1.7. Όσον αφορά τις δαπάνες, εξετάζουμε τις πράξεις πληρωμών αφού πραγματοποιηθούν, καταχωριστούν και εγκριθούν οι δαπάνες. Η εξέταση αυτή καλύπτει όλες τις κατηγορίες πληρωμών (συμπεριλαμβανομένων εκείνων που πραγματοποιούνται για την αγορά στοιχείων ενεργητικού), εκτός των προπληρωμών, κατά τον χρόνο της εκτέλεσής τους. Οι προπληρωμές εξετάζονται όταν ο αποδέκτης των κεφαλαίων αιτιολογήσει την ορθή χρήση τους και o εκάστοτε οργανισμός αποδεχθεί την αιτιολόγηση εκκαθαρίζοντας την προπληρωμή, είτε το ίδιο οικονομικό έτος είτε αργότερα.

3.1.8. Καθόσον ο έλεγχός μας διενεργείται σύμφωνα με τα ISA και τα ISSAI, ασκούμε επαγγελματική κρίση και διατηρούμε την επαγγελματική επιφυλακτικότητά μας καθ’ όλη τη διάρκεια του ελέγχου. Επίσης: — Εντοπίζουμε και αξιολογούμε τον κίνδυνο ύπαρξης ουσιωδών ανακριβειών στους λογαριασμούς, καθώς και τον κίνδυνο ουσιώδους μη συμμόρφωσης των πράξεων στις οποίες βασίζονται οι εν λόγω λογαριασμοί με τις υποχρεώσεις που ορίζει το νομικό πλαίσιο της Ευρωπαϊκής Ένωσης, οφειλόμενης σε απάτη ή σε σφάλμα, σχεδιάζουμε και εκτελούμε ελεγκτικές διαδικασίες για την αντιμετώπιση των κινδύνων αυτών και συλλέγουμε αποδεικτικά στοιχεία ελέγχου επαρκή και κατάλληλα για τη θεμελίωση των γνωμών μας. Ο κίνδυνος να μην εντοπιστεί ουσιώδης ανακρίβεια ή μη συμμόρφωση οφειλόμενη σε απάτη είναι υψηλότερος από τον αντίστοιχο κίνδυνο μη εντοπισμού ουσιώδους ανακρίβειας ή μη συμμόρφωσης λόγω σφάλματος, καθότι η απάτη μπορεί να συνίσταται σε αθέμιτη σύμπραξη, παραποίηση, εσκεμμένη παράλειψη, ψευδή δήλωση ή καταστρατήγηση εσωτερικής δικλίδας ελέγχου. — Διαμορφώνουμε σφαιρική εικόνα του συστήματος εσωτερικών δικλίδων ελέγχου που αποτελεί αντικείμενο του συγκεκριμένου ελέγχου μας, προκειμένου να σχεδιάσουμε τις αρμόζουσες στις περιστάσεις ελεγκτικές διαδικασίες, αλλά όχι προκειμένου να διατυπώσουμε γνώμη σχετικά με την αποτελεσματικότητα του συστήματος εσωτερικών δικλίδων ελέγχου. — Αξιολογούμε την καταλληλότητα των λογιστικών πολιτικών που ακολουθούνται και τον εύλογο χαρακτήρα των λογιστικών εκτιμήσεων και των σχετικών γνωστοποιήσεων στις οποίες προβαίνει η διοίκηση. — Εξάγουμε συμπέρασμα σχετικά με την ενδεδειγμένη ή μη χρήση από τη διοίκηση της λογιστικής βάσει της αρχής της συνέχισης της δραστηριότητας, και, βάσει των αποδεικτικών στοιχείων ελέγχου που συλλέγονται, σχετικά με το κατά πόσον υφίσταται ουσιώδης αβεβαιότητα σε σχέση με γεγονότα ή περιστάσεις που ενδεχομένως θέτουν σοβαρά εν αμφιβόλω την ικανότητα ενός οργανισμού να συνεχίσει τις δραστηριότητές του. Εάν το συμπέρασμα στο οποίο καταλήγουμε είναι η ύπαρξη ουσιώδους αβεβαιότητας, οφείλουμε στην έκθεση ελέγχου μας να επιστήσουμε την προσοχή στις σχετικές γνωστοποιήσεις στους λογαριασμούς ή, εάν οι γνωστοποιήσεις αυτές δεν είναι επαρκείς, να διατυπώσουμε διαφοροποιημένη γνώμη. Τα συμπεράσματά μας βασίζονται στα αποδεικτικά στοιχεία ελέγχου που έχουμε συγκεντρώσει μέχρι την ημερομηνία έγκρισης της έκθεσης των ελεγκτών μας. Ωστόσο, υπάρχει το ενδεχόμενο μελλοντικά γεγονότα ή περιστάσεις να οδηγήσουν σε αδυναμία της ελεγχόμενης μονάδας να διατηρηθεί ως συνεχιζόμενη δραστηριότητα. — Αξιολογούμε τη συνολική παρουσίαση, τη δομή και το περιεχόμενο των λογαριασμών, συμπεριλαμβανομένων των γνωστοποιήσεων, καθώς και το κατά πόσον οι λογαριασμοί αντικατοπτρίζουν τις πράξεις και τα γεγονότα στα οποία αυτοί βασίζονται κατά τρόπο που να επιτρέπει την ακριβοδίκαιη παρουσίασή τους. — Συγκεντρώνουμε επαρκή και κατάλληλα αποδεικτικά στοιχεία ελέγχου σχετικά με τις οικονομικές πληροφορίες των οργανισμών, προκειμένου να διατυπώσουμε γνώμη σχετικά με τους λογαριασμούς και τις πράξεις στις οποίες αυτοί βασίζονται. Είμαστε υπεύθυνοι για την καθοδήγηση, την επίβλεψη και τη διενέργεια του ελέγχου και φέρουμε την αποκλειστική ευθύνη για την ελεγκτική γνώμη που διατυπώνουμε. — Λάβαμε υπόψη τις ελεγκτικές εργασίες του ανεξάρτητου εξωτερικού ελεγκτή επί των λογαριασμών των οργανισμών, όπως ορίζει το άρθρο 208, παράγραφος 4, του δημοσιονομικού κανονισμού της ΕΕ (24), κατά περίπτωση.

3.1.9. Ενημερώνουμε τη διοίκηση, μεταξύ άλλων, σχετικά με την προβλεπόμενη εμβέλεια και το χρονοδιάγραμμα των ελεγκτικών εργασιών, καθώς και σχετικά με σημαντικές διαπιστώσεις του ελέγχου, περιλαμβανομένων τυχόν σημαντικών ελλείψεων στο σύστημα εσωτερικών δικλίδων ελέγχου που εντοπίζουμε στο πλαίσιο αυτών των εργασιών μας.

3.1.10. Μεταξύ των ζητημάτων που γνωστοποιούνται στους οργανισμούς, προσδιορίζουμε εκείνα που έχουν τη μεγαλύτερη σημασία στο πλαίσιο του ελέγχου των λογαριασμών της υπό εξέταση περιόδου, τα οποία και αναδεικνύονται για τον λόγο αυτό στα κύρια ζητήματα του ελέγχου. Τα ζητήματα αυτά περιγράφονται στην έκθεση ελέγχου μας, εκτός αν η δημοσιοποίησή τους αντιβαίνει σε νόμο ή κανονισμό ή αν, σε εξαιρετικά σπάνιες περιπτώσεις, κρίνουμε ότι ένα ζήτημα δεν πρέπει να δημοσιοποιηθεί στην έκθεσή μας, καθώς πιθανολογείται εύλογα ότι οι αρνητικές συνέπειες μιας τέτοιας γνωστοποίησης θα υπερκερούσαν τα οφέλη της για το δημόσιο συμφέρον.

Οργανισμοί που χρηματοδοτούνται στο πλαίσιο του τομέα 1α του ΠΔΠ — Ανταγωνιστικότητα για την ανάπτυξη και την απασχόληση

3.2. ΟΡΓΑΝΙΣΜΟΣ ΣΥΝΕΡΓΑΣΙΑΣ ΤΩΝ ΡΥΘΜΙΣΤΙΚΩΝ ΑΡΧΩΝ ΕΝΕΡΓΕΙΑΣ (ACER)

ΕΙΣΑΓΩΓΗ

3.2.1. O Οργανισμός Συνεργασίας των Ρυθμιστικών Αρχών Ενέργειας (γνωστός και ως «ACER», εφεξής «ο Οργανισμός»), με έδρα στη Λιουμπλιάνα, ιδρύθηκε με τον κανονισμό (ΕΚ) αριθ. 713/2009 του Ευρωπαϊκού Κοινοβουλίου και του Συμβουλίου ( 25 ) . Κύριο καθήκον του Οργανισμού είναι να συνεπικουρεί τις εθνικές ρυθμιστικές αρχές κατά την άσκηση, σε επίπεδο Ένωσης, των ρυθμιστικών καθηκόντων που ασκούν στα κράτη μέλη και, όπου είναι αναγκαίο, να συντονίζει τη δράση τους. Δυνάμει του κανονισμού για την ακεραιότητα και τη διαφάνεια στην ενεργειακή αγορά (εφεξής «κανονισμός REMIT») ( 26 ) , ανατέθηκαν στον Οργανισμό, από κοινού με τις εθνικές ρυθμιστικές αρχές, νέες πρόσθετες αρμοδιότητες όσον αφορά την παρακολούθηση της χονδρικής αγοράς ενέργειας της ΕΕ.

3.2.2. πίνακα παρουσιάζονται τα βασικά αριθμητικά στοιχεία που αφορούν τον Οργανισμό Στονπαρουσιάζονται τα βασικά αριθμητικά στοιχεία που αφορούν τον Οργανισμό ( 27 ) Πίνακας Βασικά αριθμητικά στοιχεία που αφορούν τον Οργανισμό 2016 2017 Προϋπολογισμός (σε εκατ. ευρώ) 16 13 Σύνολο υπαλλήλων στις 31 Δεκεμβρίου (28) 103 91 Πηγή: Προϋπολογισμός όπως δημοσιεύθηκε στην Επίσημη Εφημερίδα.

ΔΗΛΩΣΗ ΑΞΙΟΠΙΣΤΙΑΣ ΤΟΥ ΣΥΝΕΔΡΙΟΥ ΠΡΟΣ ΤΟ ΕΥΡΩΠΑΪΚΌ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ — ΕΚΘΕΣΗ ΤΟΥ ΑΝΕΞΑΡΤΗΤΟΥ ΕΛΕΓΚΤΗ

ΓΝΩΜΗ 3.2.3. Υποβάλαμε σε έλεγχο: α) τους λογαριασμούς του Οργανισμού, οι οποίοι περιλαμβάνουν τις οικονομικές καταστάσεις (29) και τις εκθέσεις σχετικά με την εκτέλεση του προϋπολογισμού (30) για το οικονομικό έτος που έληξε την 31η Δεκεμβρίου 2017, καθώς και β) τη νομιμότητα και κανονικότητα των πράξεων στις οποίες βασίζονται οι λογαριασμοί αυτοί, όπως επιτάσσει το άρθρο 287 της Συνθήκης για τη λειτουργία της Ευρωπαϊκής Ένωσης (ΣΛΕΕ). Αξιοπιστία των λογαριασμών Γνώμη σχετικά με την αξιοπιστία των λογαριασμών 3.2.4. Κατά τη γνώμη μας, οι λογαριασμοί του Οργανισμού για το οικονομικό έτος που έληξε την 31η Δεκεμβρίου 2017 παρέχουν ακριβοδίκαιη εικόνα, από κάθε ουσιώδη πλευρά, της οικονομικής κατάστασης του Οργανισμού την 31η Δεκεμβρίου 2017, των αποτελεσμάτων των πράξεών του, των ταμειακών ροών του και των μεταβολών του καθαρού ενεργητικού για το οικονομικό έτος που έληξε την ημερομηνία αυτή, σύμφωνα με τον δημοσιονομικό κανονισμό του και τους λογιστικούς κανόνες που ενέκρινε ο υπόλογος της Επιτροπής. Οι κανόνες αυτοί βασίζονται στα διεθνώς αποδεκτά λογιστικά πρότυπα για τον δημόσιο τομέα. Νομιμότητα και κανονικότητα των πράξεων στις οποίες βασίζονται οι λογαριασμοί Έσοδα Γνώμη σχετικά με τη νομιμότητα και κανονικότητα των εσόδων στα οποία βασίζονται οι λογαριασμοί 3.2.5. Κατά τη γνώμη μας, τα έσοδα στα οποία βασίζονται οι λογαριασμοί για το οικονομικό έτος που έληξε την 31η Δεκεμβρίου 2017 είναι, από κάθε ουσιώδη πλευρά, νόμιμα και κανονικά. Πληρωμές Γνώμη σχετικά με τη νομιμότητα και κανονικότητα των πληρωμών στις οποίες βασίζονται οι λογαριασμοί 3.2.6. Κατά τη γνώμη μας, οι πληρωμές στις οποίες βασίζονται οι λογαριασμοί για το οικονομικό έτος που έληξε την 31η Δεκεμβρίου 2017 είναι, από κάθε ουσιώδη πλευρά, νόμιμες και κανονικές.

3.2.7. Οι παρατηρήσεις που ακολουθούν δεν θέτουν υπό αμφισβήτηση τη γνώμη του Συνεδρίου.

ΠΑΡΑΤΗΡΗΣΕΙΣ ΣΧΕΤΙΚΑ ΜΕ ΤΗΝ ΑΞΙΟΠΙΣΤΙΑ ΤΩΝ ΛΟΓΑΡΙΑΣΜΩΝ

3.2.8. Στο πλαίσιο του ελέγχου όλων των οργανισμών της ΕΕ κατά το τρέχον έτος, αναλύσαμε το λογιστικό περιβάλλον τους, συμπεριλαμβανομένης της έγκαιρης (επαν-) επικύρωσης των λογιστικών συστημάτων τους. Τον Οκτώβριο του 2017 ο Οργανισμός ανέθεσε την αρμοδιότητα της λογιστικής διαχείρισής του στον υπόλογο της Επιτροπής. Παρά τη σημαντική αυτή αλλαγή, η τελευταία επικύρωση του λογιστικού συστήματος πραγματοποιήθηκε το 2011.

ΠΑΡΑΤΗΡΗΣΕΙΣ ΣΧΕΤΙΚΑ ΜΕ ΤΙΣ ΕΣΩΤΕΡΙΚΕΣ ΔΙΚΛΙΔΕΣ ΕΛΕΓΧΟΥ

3.2.9. Το 2011 ο Οργανισμός επιφορτίστηκε με πρόσθετο καθήκον στον τομέα της παρακολούθησης της χονδρικής αγοράς ενέργειας (REMIT). Το 2017 τέθηκαν σε ισχύ για πρώτη φορά όλες οι προβλεπόμενες στο πλαίσιο παρακολούθησης REMIT πτυχές. Ωστόσο, ενώ αρχικά δημιουργήθηκε χώρος ανάκτησης δεδομένων από καταστροφή για το REMIT στη Μάριμπορ της Σλοβενίας, οι εγκαταστάσεις μεταφέρθηκαν τον Απρίλιο του 2017 στο βασικό κέντρο δεδομένων του Οργανισμού στη Λιουμπλιάνα, με αποτέλεσμα τα εφεδρικά δεδομένα να αποθηκεύονται πλέον στην ίδια τοποθεσία με τα πρωτότυπα. Αυτό συνιστά σημαντικό κίνδυνο για την επιχειρησιακή συνέχεια, καθώς σε περίπτωση μεγάλης καταστροφής τα δεδομένα είναι πιθανόν να χαθούν για πάντα.

ΠΑΡΑΤΗΡΗΣΕΙΣ ΣΧΕΤΙΚΑ ΜΕ ΤΗ ΧΡΗΣΤΗ ΔΗΜΟΣΙΟΝΟΜΙΚΗ ΔΙΑΧΕΙΡΙΣΗ ΚΑΙ ΤΙΣ ΕΠΙΔΟΣΕΙΣ

3.2.10. Στις 29 Μαρτίου 2017, το Ηνωμένο Βασίλειο γνωστοποίησε στο Ευρωπαϊκό Συμβούλιο την απόφασή του να αποχωρήσει από την Ευρωπαϊκή Ένωση (Brexit). Σε αντίθεση με τους περισσότερους άλλους οργανισμούς, ο Οργανισμός δεν εκπόνησε διεξοδική ανάλυση του πιθανού αντικτύπου του Brexit στην οργάνωση, τις συναλλαγές και τους λογαριασμούς του.

3.2.11. Ο Οργανισμός δημοσιεύει τις προκηρύξεις κενών θέσεων στον ιστότοπό του και στα μέσα κοινωνικής δικτύωσης αλλά συνήθως όχι στον ιστότοπο της Ευρωπαϊκής Υπηρεσίας Επιλογής Προσωπικού (EPSO), κάτι που θα ενίσχυε τη διαφάνεια και τη δημοσιότητα και θα επέτρεπε στους πολίτες να εντοπίζουν συγκεντρωτικά τις προκηρύξεις κενών θέσεων που δημοσιεύουν τα διάφορα ευρωπαϊκά θεσμικά και λοιπά όργανα.

3.2.12. Σύμφωνα με τον δημοσιονομικό κανονισμό-πλαίσιο που τους διέπει, οι διάφοροι οργανισμοί οφείλουν να υιοθετήσουν μια ενιαία λύση για την ηλεκτρονική ανταλλαγή και αποθήκευση πληροφοριών που προέρχονται από τρίτους που συμμετέχουν στις διαδικασίες σύναψης δημόσιων συμβάσεων (ηλεκτρονικές δημόσιες συμβάσεις) ( 31 ) ( 32 ) . Δεδομένου ότι η ίδια απαίτηση ισχύει και για όλα τα θεσμικά όργανα της ΕΕ, η Επιτροπή αναπτύσσει επί του παρόντος μια συνολική λύση ΤΠ, η οποία θα καλύπτει όλα τα στάδια των διαδικασιών σύναψης δημόσιων συμβάσεων. Η Επιτροπή εισήγαγε εργαλεία για την ηλεκτρονική τιμολόγηση το 2010 (e-invoicing), για την ηλεκτρονική δημοσίευση εγγράφων που αφορούν προκηρύξεις διαγωνισμών στην Επίσημη Εφημερίδα της ΕΕ το 2011 (e-tendering) και για την ηλεκτρονική υποβολή προσφορών το 2015 (e-submission). Στο τέλος του 2017, ο Οργανισμός δεν είχε ακόμη χρησιμοποιήσει κανένα από τα προαναφερόμενα εργαλεία.

ΠΛΗΡΟΦΟΡΙΕΣ ΣΧΕΤΙΚΑ ΜΕ ΤΙΣ ΕΚΘΕΣΕΙΣ ΤΗΣ ΥΠΗΡΕΣΙΑΣ ΕΣΩΤΕΡΙΚΟΥ ΛΟΓΙΣΤΙΚΟΥ ΕΛΕΓΧΟΥ

3.2.13. Το 2017 η Υπηρεσία Εσωτερικού Λογιστικού Ελέγχου της Επιτροπής (IAS) δημοσίευσε έκθεση ελέγχου με τίτλο «Human Resources Management» σχετικά με τον ACER ( 33 ) . Ο Οργανισμός εκπόνησε σχέδιο δράσης για την αξιοποίηση διάφορων δυνατοτήτων βελτίωσης.

ΠΑΡΑΚΟΛΟΥΘΗΣΗ ΤΩΝ ΠΑΡΑΤΗΡΗΣΕΩΝ ΠΡΟΗΓΟΥΜΕΝΩΝ ΕΤΩΝ

3.2.14. Στο παράρτημα παρουσιάζεται επισκόπηση των διορθωτικών μέτρων που ελήφθησαν σε συνέχεια των παρατηρήσεων που διατύπωσε το Συνέδριο σε προηγούμενα έτη.

ΠΑΡΑΡΤΗΜΑ

Παρακολούθηση των παρατηρήσεων προηγούμενων ετών

Έτος Παρατηρήσεις του Συνεδρίου Κατάσταση εφαρμογής των διορθωτικών μέτρων (Ολοκληρώθηκε / Εν εξελίξει / Εκκρεμεί / ά.α.) 2014 Η συμφωνία για την έδρα μεταξύ του Οργανισμού και της κυβέρνησης της Σλοβενίας, προβλέπει την ίδρυση Ευρωπαϊκού Σχολείου στη χώρα. Ωστόσο, τέσσερα και πλέον έτη μετά την υπογραφή της συμφωνίας, το Ευρωπαϊκό Σχολείο δεν έχει ιδρυθεί ακόμη. Εν εξελίξει 2016 Στην έκθεση ελέγχου του Μαΐου του 2016, η Υπηρεσία Εσωτερικού Λογιστικού Ελέγχου (IAS) της Επιτροπής υπογράμμιζε την έντονη ανάγκη αποσαφήνισης ρόλων και αρμοδιοτήτων, καθώς και ανάλυσης του φόρτου εργασίας της μονάδας προμηθειών, προκειμένου οι διεργασίες και διαδικασίες να καταστούν αποδοτικότερες. Η έκθεση κατέληγε επίσης στο συμπέρασμα ότι ο σχεδιασμός και η παρακολούθηση των προμηθειών χρήζουν σημαντικών βελτιώσεων. Ο Οργανισμός και η IAS συμφώνησαν επί σχεδίου διορθωτικών μέτρων. Εν εξελίξει 2016 Ο Οργανισμός μετέφερε στο επόμενο οικονομικό έτος 4,9 εκατομμύρια ευρώ, ήτοι το 86 % των ανειλημμένων πιστώσεων για τον τίτλο ΙII (επιχειρησιακές δαπάνες), έναντι 1,4 εκατομμυρίων ευρώ ή 59 % το 2015. Όπως και σε προηγούμενα οικονομικά έτη, οι μεταφορές αφορούν κυρίως την εφαρμογή του κανονισμού REMIT για την ακεραιότητα και τη διαφάνεια στη χονδρική αγορά ενέργειας, με κόστος 4,7 εκατομμύρια ευρώ το 2016, 1,1 εκατομμυρίων ευρώ το 2016). Όσον αφορά τον τίτλο ΙΙ (διοικητικές δαπάνες), ο Οργανισμός μετέφερε στο επόμενο οικονομικό έτος 1 εκατομμύριο ευρώ, ήτοι το 38 % των ανειλημμένων πιστώσεων, έναντι 0,8 εκατομμυρίων ευρώ ή 35 % το 2015. ά.α. 2016 Το αυξανόμενο επίπεδο των μεταφερόμενων πιστώσεων δημιουργεί προβληματισμό και αντιβαίνει στην αρχή της ετήσιας διάρκειας του προϋπολογισμού. Συνδέεται άμεσα με το γεγονός ότι οι διαδικασίες σύναψης των συμβάσεων ολοκληρώνονται και οι σχετικές συμβάσεις υπογράφονται μαζικά στα τέλη του έτους, με συνέπεια οι παραδόσεις ή/οι πληρωμές να γίνονται το επόμενο έτος. Το 2016, 98 από τις 299 συμβάσεις υπεγράφησαν τον Νοέμβριο και τον Δεκέμβριο (5 976 122,47 ευρώ ή 40 % της συνολικής αξίας των συμβάσεων που συνήφθησαν το 2016). Προκειμένου να αποτυπώνεται καλύτερα η πολυετής φύση των πράξεων και οι αναπόφευκτες καθυστερήσεις μεταξύ της υπογραφής των συμβάσεων, των παραδόσεων και των πληρωμών, ο Οργανισμός θα μπορούσε να εξετάσει το ενδεχόμενο να χρησιμοποιεί διαχωριζόμενες πιστώσεις. Εν εξελίξει

Η ΑΠΑΝΤΗΣΗ ΤΟΥ ΟΡΓΑΝΙΣΜΟΥ

3.2.8. Ο Οργανισμός συμφωνεί με τη διαπίστωση και θα ήθελε να διευκρινίσει ότι ο ίδιος καταγράφει όλες τις χρηματοοικονομικές συναλλαγές του στο δημοσιονομικό σύστημα που παρέχεται από την Ευρωπαϊκή Επιτροπή, το οποίο επικαιροποιείται, συντηρείται και επικυρώνεται από την ίδια. Δεδομένου ότι οι λογιστικές υπηρεσίες έχουν ανατεθεί εξωτερικά στην Επιτροπή από τον Οκτώβριο του 2017, ο Οργανισμός θα αποδεχθεί την επικύρωση του λογιστικού συστήματος που θα παρασχεθεί από την Επιτροπή το 2018.

3.2.9. Από τις αρχές Απριλίου 2016, δηλαδή από τότε που η κύρια εγκατάσταση και η εγκατάσταση αποκατάστασης σε περίπτωση καταστροφής του συστήματος ARIS μεταφέρθηκαν στο εσωτερικό κέντρο δεδομένων του Οργανισμού και ενοποιήθηκαν σε μία ενιαία εγκατάσταση με σκοπό τη βελτιστοποίηση και την ενίσχυση της απόδοσης καθώς και την αντιμετώπιση των αυξανόμενων απαιτήσεων χώρου τον Ιούνιο του 2017, η συνέχεια των δραστηριοτήτων δεν μπορεί πλέον να διασφαλιστεί. Ωστόσο, πρέπει να επισημάνουμε ότι η τρέχουσα κατάσταση, στο πλαίσιο της οποίας δεν υπάρχουν εγγυήσεις για τη συνέχεια των δραστηριοτήτων, επιβλήθηκε στον Οργανισμό λόγω της σημαντικής μείωσης του προϋπολογισμού τα τελευταία δύο χρόνια. Ο Οργανισμός έχει επανειλημμένως επιστήσει την προσοχή της Επιτροπής και των αρμόδιων για τον προϋπολογισμό αρχών στις σοβαρές συνέπειες των δημοσιονομικών περιορισμών που αντιμετωπίζει, αλλά χωρίς κανένα αποτέλεσμα όσον αφορά τη διάθεση πρόσθετων πόρων. Ο Οργανισμός θα συνεχίσει να εξετάζει το ενδεχόμενο επαναλειτουργίας εγκατάστασης αποκατάστασης σε περίπτωση καταστροφής για το ARIS, αλλά επί του παρόντος δεν διαθέτει τον προϋπολογισμό για να το πράξει εντός του 2018. Προϋπόθεση για την επαναλειτουργία της εγκατάστασης αποκατάστασης σε περίπτωση καταστροφής είναι να χορηγηθούν στον Οργανισμό πρόσθετοι οικονομικοί πόροι.

3.2.10. Δεδομένου ότι οι κίνδυνοι που σχετίζονται με το BREXIT θεωρούνται ήσσονος σημασίας και περιορισμένοι, η ανάλυση των πιθανών επιπτώσεων του BREXIT που πραγματοποίησε η διοίκηση το 2017 περιορίστηκε σε άτυπο επίπεδο. Στις αρχές του 2018 ο Οργανισμός δρομολόγησε διεξοδική ανάλυση των επιπτώσεων του BREXIT στη διακυβέρνηση, τις λειτουργίες και τα οικονομικά πεδία του, όπου επισημαίνονται οι επιπτώσεις και οι απαιτούμενες δράσεις.

3.2.11. Το 2014 το διοικητικό συμβούλιο του Οργανισμού εξέδωσε την απόφαση ΑΒ αριθ. 15/2014 σχετικά με το γλωσσικό καθεστώς του Οργανισμού. Εντούτοις, ο Οργανισμός εξακολουθεί να είναι υποχρεωμένος να μεταφράζει τις προκηρύξεις κενών θέσεων που δημοσιεύονται στον ιστότοπο της EPSO σε όλες τις επίσημες γλώσσες της ΕΕ. Λόγω των πολύ περιορισμένων οικονομικών πόρων του, ο Οργανισμός επεσήμανε επανειλημμένα στις αρμόδιες για τον προϋπολογισμό αρχές ότι δεν μπορεί να αντεπεξέλθει στο κόστος της μετάφρασης κάθε προκήρυξης κενής θέσης σε όλες τις επίσημες γλώσσες της ΕΕ, προκειμένου οι εν λόγω ανακοινώσεις να δημοσιεύονται στον ιστότοπο της EPSO. Εντούτοις, το 2017, τέσσερις από τις εννέα προκηρύξεις κενών θέσεων, μεταξύ των οποίων δύο διαγωνισμοί ανοικτής διαδικασίας, δημοσιεύθηκαν στον ιστότοπο της EPSO και, κατά συνέπεια, μεταφράστηκαν σε όλες τις επίσημες γλώσσες της ΕΕ. Οι υπόλοιπες πέντε προκηρύξεις κενής θέσης, για πλήρωση θέσεων στα επιχειρησιακά τμήματα, δημοσιεύτηκαν αποκλειστικά στον ιστότοπο του Οργανισμού, καθώς αυτές ενδιέφεραν κυρίως υποψηφίους που ήδη εργάζονται στον κλάδο, οι οποίοι συνήθως παρακολουθούν τις δραστηριότητες του Οργανισμού καθώς και τον ιστότοπό μας. Αυτή η προσέγγιση είχε ως αποτέλεσμα να υπάρξει μια ρεαλιστική ισορροπία μεταξύ της σωστής ενημέρωσης πιθανών υποψηφίων και της αποδοτικής χρήσης των περιορισμένων πόρων.

3.2.12. Ο Οργανισμός δεν χρησιμοποιεί ακόμη την ηλεκτρονική λύση της Επιτροπής για την ηλεκτρονική τιμολόγηση, τις ηλεκτρονικές δημόσιες συμβάσεις και την ηλεκτρονική υποβολή προσφορών. Εντός του 2018 ο Οργανισμός θα κάνει την αρχή με τις ηλεκτρονικές δημόσιες συμβάσεις και εν συνέχεια, εντός του 2019, θα επεκταθεί στη χρήση της ηλεκτρονικής υποβολής προσφορών και την ηλεκτρονική τιμολόγηση.

3.2.13. Σε συνέχεια της έκθεσης της Υπηρεσίας Εσωτερικού Λογιστικού Ελέγχου (IAS) της Επιτροπής με τίτλο «Human Resources Management» (Διαχείριση ανθρώπινων πόρων), ο Οργανισμός κατάρτισε σχέδιο δράσης σε συμφωνία με την IAS και επί του παρόντος εφαρμόζει τις προτεινόμενες βελτιώσεις.

3.3. ΦΟΡΕΑΣ ΕΥΡΩΠΑΪΚΩΝ ΡΥΘΜΙΣΤΙΚΩΝ ΑΡΧΩΝ ΓΙΑ ΤΙΣ ΗΛΕΚΤΡΟΝΙΚΕΣ ΕΠΙΚΟΙΝΩΝΙΕς (BEREC)

ΕΙΣΑΓΩΓΗ

3.3.1. Η Υπηρεσία του Φορέα Ευρωπαϊκών Ρυθμιστικών Αρχών για τις Ηλεκτρονικές Επικοινωνίες (εφεξής «η Υπηρεσία»), με έδρα στη Ρίγα, ιδρύθηκε με τον κανονισμό (ΕΚ) αριθ. 1211/2009 του Ευρωπαϊκού Κοινοβουλίου και του Συμβουλίου ( 34 ) . Κύριος στόχος της Υπηρεσίας είναι να παρέχει υπηρεσίες επαγγελματικής και διοικητικής υποστήριξης στον Φορέα Ευρωπαϊκών Ρυθμιστικών Αρχών για τις Ηλεκτρονικές Επικοινωνίες (Body of European Regulators for Electronic Communications, BEREC) και, υπό την καθοδήγηση του ρυθμιστικού συμβουλίου, να συλλέγει και να αναλύει πληροφορίες σχετικά με τις ηλεκτρονικές επικοινωνίες και να διαδίδει στις εθνικές ρυθμιστικές αρχές βέλτιστες ρυθμιστικές πρακτικές, όπως κοινές προσεγγίσεις, μεθόδους ή κατευθυντήριες γραμμές σχετικά με την εφαρμογή του ρυθμιστικού πλαισίου της ΕΕ.

3.3.2. πίνακα παρουσιάζονται τα βασικά αριθμητικά στοιχεία που αφορούν την Υπηρεσία Στονπαρουσιάζονται τα βασικά αριθμητικά στοιχεία που αφορούν την Υπηρεσία ( 35 ) Πίνακας Βασικά αριθμητικά στοιχεία που αφορούν την Υπηρεσία 2016 2017 Προϋπολογισμός (σε εκατ. ευρώ) (36) 4 4 Σύνολο υπαλλήλων στις 31 Δεκεμβρίου (37) 27 27 Πηγή: Τα ανωτέρω στοιχεία παρασχέθηκαν από την Υπηρεσία.

ΔΗΛΩΣΗ ΑΞΙΟΠΙΣΤΙΑΣ ΤΟΥ ΣΥΝΕΔΡΙΟΥ ΠΡΟΣ ΤΟ ΕΥΡΩΠΑΪΚΌ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ — ΕΚΘΕΣΗ ΤΟΥ ΑΝΕΞΑΡΤΗΤΟΥ ΕΛΕΓΚΤΗ

ΓΝΩΜΗ 3.3.3. Υποβάλαμε σε έλεγχο: α) τους λογαριασμούς της Υπηρεσίας οι οποίοι περιλαμβάνουν τις οικονομικές καταστάσεις (38) και τις εκθέσεις σχετικά με την εκτέλεση του προϋπολογισμού (39) για το οικονομικό έτος που έληξε την 31η Δεκεμβρίου 2017, καθώς και β) τη νομιμότητα και κανονικότητα των πράξεων στις οποίες βασίζονται οι λογαριασμοί αυτοί, όπως επιτάσσει το άρθρο 287 της Συνθήκης για τη λειτουργία της Ευρωπαϊκής Ένωσης (ΣΛΕΕ). Αξιοπιστία των λογαριασμών Γνώμη σχετικά με την αξιοπιστία των λογαριασμών 3.3.4. Κατά τη γνώμη μας, οι λογαριασμοί της Υπηρεσίας για το οικονομικό έτος που έληξε την 31η Δεκεμβρίου 2017 παρέχουν ακριβοδίκαιη εικόνα, από κάθε ουσιώδη πλευρά, της οικονομικής κατάστασης της Υπηρεσίας την 31η Δεκεμβρίου 2017, των αποτελεσμάτων των πράξεών της, των ταμειακών ροών της και των μεταβολών του καθαρού ενεργητικού για το οικονομικό έτος που έληξε την ημερομηνία αυτή, σύμφωνα με τον δημοσιονομικό κανονισμό της και τους λογιστικούς κανόνες που ενέκρινε ο υπόλογος της Επιτροπής. Οι κανόνες αυτοί βασίζονται στα διεθνώς αποδεκτά λογιστικά πρότυπα για τον δημόσιο τομέα. Νομιμότητα και κανονικότητα των πράξεων στις οποίες βασίζονται οι λογαριασμοί Έσοδα Γνώμη σχετικά με τη νομιμότητα και κανονικότητα των εσόδων στα οποία βασίζονται οι λογαριασμοί 3.3.5. Κατά τη γνώμη μας, τα έσοδα στα οποία βασίζονται οι λογαριασμοί για το οικονομικό έτος που έληξε την 31η Δεκεμβρίου 2017 είναι, από κάθε ουσιώδη πλευρά, νόμιμα και κανονικά. Πληρωμές Γνώμη σχετικά με τη νομιμότητα και κανονικότητα των πληρωμών στις οποίες βασίζονται οι λογαριασμοί 3.3.6. Κατά τη γνώμη μας, οι πληρωμές στις οποίες βασίζονται οι λογαριασμοί για το οικονομικό έτος που έληξε την 31η Δεκεμβρίου 2017 είναι, από κάθε ουσιώδη πλευρά, νόμιμες και κανονικές. Λοιπά θέματα 3.3.7. Τον Δεκέμβριο του 2016, η Υπηρεσία ζήτησε από το CdT τη μετάφραση τεσσάρων προσκλήσεων εκδήλωσης ενδιαφέροντος για την κατάρτιση εφεδρικού πίνακα επιτυχόντων, παρά το γεγονός ότι ήταν καλυμμένες όλες οι θέσεις που είχαν εγκριθεί από τις αρμόδιες για τον προϋπολογισμό αρχές. Κατά την άποψή μας, τίποτα δεν δικαιολογούσε το αίτημα μετάφρασης που υποβλήθηκε τον Δεκέμβριο του 2016. Οι σχετικές πληρωμές που πραγματοποιήθηκαν το 2017 ανήλθαν σε 106 432,50 ευρώ (ήτοι στο 2,5 % του προϋπολογισμού για το 2017).

3.3.8. Οι παρατηρήσεις που ακολουθούν δεν θέτουν υπό αμφισβήτηση τη γνώμη του Συνεδρίου.

ΠΑΡΑΤΗΡΗΣΕΙΣ ΣΧΕΤΙΚΑ ΜΕ ΤΗΝ ΑΞΙΟΠΙΣΤΙΑ ΤΩΝ ΛΟΓΑΡΙΑΣΜΩΝ

3.3.9. Στο πλαίσιο του ελέγχου όλων των οργανισμών της ΕΕ κατά το τρέχον έτος, αναλύσαμε το λογιστικό περιβάλλον τους, συμπεριλαμβανομένης της έγκαιρης (επαν-) επικύρωσης των λογιστικών συστημάτων τους. Το 2016 η Υπηρεσία ανέθεσε τη λογιστική διαχείρισή της στον υπόλογο της Επιτροπής. Το 2017 η Υπηρεσία εισήγαγε νέο σύστημα χωρίς τη χρήση χαρτιού. Παρά το γεγονός ότι οι εξελίξεις αυτές είχαν ως αποτέλεσμα σημαντικές μεταβολές στις διαδικασίες και στο λογιστικό σύστημα της Υπηρεσίας, αυτό δεν έχει επανεπικυρωθεί από το 2013.

ΠΑΡΑΤΗΡΗΣΕΙΣ ΣΧΕΤΙΚΑ ΜΕ ΤΗ ΔΙΑΧΕΙΡΙΣΗ ΤΟΥ ΠΡΟΫΠΟΛΟΓΙΣΜΟΥ

3.3.10. Τον Δεκέμβριο του 2017, η Υπηρεσία υπέγραψε νομικές και δημοσιονομικές αναλήψεις υποχρεώσεων, ύψους 20 000 ευρώ, για μαθήματα επιμόρφωσης που επρόκειτο να πραγματοποιηθούν στα τέλη Μαρτίου του 2018. Η χρηματοδότηση από τον προϋπολογισμό του 2017 δραστηριοτήτων που θα λάμβαναν χώρα το 2018 αντιβαίνει στην αρχή της ετήσιας διάρκειας του προϋπολογισμού.

ΠΑΡΑΤΗΡΗΣΕΙΣ ΣΧΕΤΙΚΑ ΜΕ ΤΗ ΧΡΗΣΤΗ ΔΗΜΟΣΙΟΝΟΜΙΚΗ ΔΙΑΧΕΙΡΙΣΗ ΚΑΙ ΤΙΣ ΕΠΙΔΟΣΕΙΣ

3.3.11. Τον Αύγουστο του 2015, η Υπηρεσία προκήρυξε διαγωνισμό για τη σύναψη πολλαπλής σύμβασης-πλαισίου με ανάθεση κατά προτεραιότητα, τετραετούς διάρκειας και με εκτιμώμενο όγκο αγοράς 3 εκατομμυρίων ευρώ, για την οργάνωση και τον σχεδιασμό εκδηλώσεων, όπως συναντήσεων, εργαστηρίων, συνεδρίων κ.λπ. Μεταξύ των κριτηρίων ανάθεσης το στοιχείο της τιμής δεν είχε ιδιαίτερα βαρύνουσα σημασία. Επιπλέον, καμία από τις δαπάνες για τις εκδηλώσεις δεν καλυπτόταν από τη διαγωνιστική διαδικασία παρά μόνο η αμοιβή διαχείρισης του προσφέροντος. Ως εκ τούτου, η εφαρμοσθείσα διαδικασία δεν εξασφάλισε επαρκή ανταγωνισμό σχετικά με την τιμή, με ενδεχόμενο η σύμβαση να μην αντιπροσωπεύει την πλέον συμφέρουσα από οικονομική άποψη προσφορά.

3.3.12. Σύμφωνα με τον δημοσιονομικό κανονισμό-πλαίσιο που τους διέπει, οι διάφοροι οργανισμοί οφείλουν να υιοθετήσουν μια ενιαία λύση για την ηλεκτρονική ανταλλαγή και αποθήκευση πληροφοριών που προέρχονται από τρίτους οι οποίοι συμμετέχουν στις διαδικασίες σύναψης δημόσιων συμβάσεων (ηλεκτρονικές δημόσιες συμβάσεις) ( 40 ) ( 41 ) . Δεδομένου ότι η ίδια απαίτηση ισχύει για όλα τα θεσμικά όργανα της ΕΕ, η Επιτροπή αναπτύσσει επί του παρόντος μια συνολική λύση ΤΠ, η οποία θα καλύπτει όλα τα στάδια των διαδικασιών σύναψης δημόσιων συμβάσεων. Η Επιτροπή εισήγαγε εργαλεία για την ηλεκτρονική τιμολόγηση το 2010 (e-invoicing), για την ηλεκτρονική δημοσίευση προκηρύξεων διαγωνισμών στην ηλεκτρονική έκδοση της Επίσημης Εφημερίδας της ΕΕ το 2011 (e-tendering) και για την ηλεκτρονική υποβολή προσφορών το 2015 (e-submission). Στο τέλος του 2017, η Υπηρεσία είχε εισαγάγει την ηλεκτρονική δημοσίευση προκηρύξεων διαγωνισμών για ορισμένες διαδικασίες, όχι όμως και την ηλεκτρονική τιμολόγηση ή την ηλεκτρονική υποβολή προσφορών.

3.3.13. Στις 29 Μαρτίου 2017, το Ηνωμένο Βασίλειο γνωστοποίησε στο Ευρωπαϊκό Συμβούλιο την απόφασή του να αποχωρήσει από την Ευρωπαϊκή Ένωση (Brexit). Σε αντίθεση με τους περισσότερους άλλους οργανισμούς, η Υπηρεσία δεν εκπόνησε διεξοδική ανάλυση του πιθανού αντικτύπου του Brexit στην οργάνωση, τις συναλλαγές και τους λογαριασμούς της.

ΠΑΡΑΚΟΛΟΥΘΗΣΗ ΤΩΝ ΠΑΡΑΤΗΡΗΣΕΩΝ ΠΡΟΗΓΟΥΜΕΝΩΝ ΕΤΩΝ

3.3.14. Στο παράρτημα παρουσιάζεται επισκόπηση των διορθωτικών μέτρων που ελήφθησαν σε συνέχεια των παρατηρήσεων που διατύπωσε το Συνέδριο σε προηγούμενα έτη.

ΠΑΡΑΡΤΗΜΑ

Παρακολούθηση των παρατηρήσεων προηγούμενων ετών

Έτος Παρατηρήσεις του Συνεδρίου Κατάσταση εφαρμογής των διορθωτικών μέτρων (Ολοκληρώθηκε / Εν εξελίξει / Εκκρεμεί / ά.α.) 2014 Οι προβλέψεις του προϋπολογισμού για το 2014 σχετικά με τις εισφορές από τις εθνικές ρυθμιστικές αρχές της ΕΖΕΣ (42) που μετέχουν ως παρατηρητές στον BEREC δεν υλοποιήθηκαν απουσία συμφωνιών με τις χώρες της ΕΖΕΣ. Εκκρεμεί (Το ζήτημα εκφεύγει του ελέγχου της Υπηρεσίας) 2016 Τον Μάρτιο του 2016 η Υπηρεσία προκήρυξε διαγωνισμό για τη σύναψη σύμβασης-πλαισίου με τα δύο διεθνή σχολεία που λειτουργούν στη Ρίγα για τα παιδιά των υπαλλήλων της. Μολονότι στις τεχνικές προδιαγραφές της προκήρυξης οριζόταν ότι η Υπηρεσία θα σύναπτε πολλαπλή σύμβαση-πλαίσιο διαδοχικού τύπου με δύο αντισυμβαλλομένους, στα κριτήρια ανάθεσης αναφερόταν ότι η επιλογή του σχολείου θα εναπόκειτο στους γονείς. Συνεπώς, η αξίας 400 000 ευρώ σύμβαση-πλαίσιο που υπεγράφη τον Ιούλιο του 2016 βασίζεται σε αντιφατικές αρχές, γεγονός που αποτελεί πηγή νομικής αβεβαιότητας τόσο για την Υπηρεσία όσο και για τα σχολεία. Επιπλέον, η σύναψη σύμβασης-πλαισίου στη συγκεκριμένη περίπτωση ήταν περιττή. ά.α. 2016 Έπειτα από ανακατάταξη, ένας υπάλληλος κατετάγη κατευθείαν στο δεύτερο κλιμάκιο του αμέσως ανώτερου βαθμού και όχι στο πρώτο, κάτι που αντιβαίνει στις διατάξεις του κανονισμού υπηρεσιακής κατάστασης. ά.α. 2016 Τον Μάρτιο του 2016, η Υπηρεσία υπέγραψε σύμβαση αξίας 60 000 ευρώ για την παροχή υπηρεσιών επαγγελματικής υποστήριξης και συμβουλευτικών υπηρεσιών στον τομέα των ανθρώπινων πόρων. Η διαδικασία για την ανάθεση της σύμβασης βασιζόταν αποκλειστικά στην τιμή. Η ανάθεση της παροχής υπηρεσιών σε σύμβουλο χωρίς να συνεκτιμηθούν, ως κριτήρια ανάθεσης, οι ικανότητες και η εμπειρογνωσία του, δεν διασφαλίζει την οικονομική αποδοτικότητα. ά.α. 2016 Το 2016 η μέση περίοδος απασχόλησης στην Υπηρεσία ήταν 2,58 έτη και το ποσοστό εναλλαγής προσωπικού ήταν υψηλό και ανερχόταν σε 25 %. Η κατάσταση αυτή, η οποία έχει αρνητικό αντίκτυπο στην αποδοτικότητα της Υπηρεσίας και υπονομεύει την υλοποίηση των προγραμμάτων εργασίας της, οφείλεται ενδεχομένως στον διορθωτικό συντελεστή που εφαρμόζεται στις μισθολογικές αποδοχές στο κράτος υποδοχής (73 % την 1η Ιουλίου 2016). Ολοκληρώθηκε 2016 Ο ιδρυτικός κανονισμός της Υπηρεσίας δεν απαιτεί τη διενέργεια περιοδικών εξωτερικών αξιολογήσεων των επιδόσεων. Η Υπηρεσία πρέπει, από κοινού με την Επιτροπή, να εξετάσει το ενδεχόμενο να αναθέτει τη διενέργεια τέτοιας αξιολόγησης τουλάχιστον ανά πενταετία, όπως ισχύει για την πλειονότητα των άλλων οργανισμών. Σε περίπτωση αναθεώρησης του ιδρυτικού κανονισμού στο μέλλον θα πρέπει να προβλεφθεί η υποχρέωση αυτή. Εκκρεμεί (Το ζήτημα εκφεύγει του ελέγχου της Υπηρεσίας)

Η ΑΠΑΝΤΗΣΗ ΤΗΣ ΥΠΗΡΕΣΙΑΣ

3.3.7. Λόγω του υψηλού ποσοστού εναλλαγής προσωπικού, το οποίο προσδιορίστηκε από τη διοίκηση ως παράγοντας κινδύνου για την υλοποίηση του προγράμματος εργασίας της, η επιτροπή διαχείρισης της Υπηρεσίας του BEREC ζήτησε την κατάρτιση εφεδρικών πινάκων προσλήψεων για τουλάχιστον το 75 % ( 43 ) των θέσεων εργασίας στον Οργανισμό. Για λόγους συμμόρφωσης προς την υποχρέωση δημοσίευσης των προσκλήσεων εκδήλωσης ενδιαφέροντος ( 44 ) στον ιστότοπο της Ευρωπαϊκής Υπηρεσίας Επιλογής Προσωπικού (EPSO) ( 45 ) , η Υπηρεσία του BEREC έπρεπε να μεταφράσει τα έγγραφα σε όλες τις επίσημες γλώσσες της ΕΕ. Η χρήση εφεδρικών πινάκων προσλήψεων που έχουν καταρτιστεί εκ των προτέρων παρέχει στον Οργανισμό τη δυνατότητα συμμόρφωσης προς την απαίτηση της επιτροπής διαχείρισης όσον αφορά τη διατήρηση του ποσοστού κενών θέσεων εργασίας κάτω του 15 % και την αποστολή των προσφορών εργασίας εντός προθεσμίας 1 μηνός από τη διαπίστωση ανάγκης πρόσληψης. Για τη μείωση των υψηλών δαπανών για υποχρεωτικές μεταφράσεις στο μέλλον, η Υπηρεσία του BEREC σχεδιάζει να καταρτίσει τυποποιημένα υποδείγματα προσκλήσεων, με συγκεκριμένα μέρη μικρής έκτασης προς μετάφραση.

3.3.9. Το 2016 η Υπηρεσία του BEREC ανέθεσε τις λογιστικές της υπηρεσίες στην Ευρωπαϊκή Επιτροπή. Ως εκ τούτου, ο υπόλογος της Επιτροπής (εντός της ΓΔ BUDG) παρέχει όλες τις υπηρεσίες που απαιτούνται βάσει του άρθρου 50 του δημοσιονομικού κανονισμού-πλαισίου που διέπει τους οργανισμούς, συμπεριλαμβανομένης της επικύρωσης των τοπικών συστημάτων. Η προσέγγιση επικύρωσης τελεί επί του παρόντος υπό διαμόρφωση και ανακοινώθηκε από τον υπόλογο της Επιτροπής μέσω του επίσημου υπομνήματος Ares(2018)3149885 της 14ης Ιουνίου 2018. Οι υπηρεσίες του υπολόγου της Επιτροπής θα ολοκληρώσουν τη διαδικασία και θα εκδώσουν έκθεση αποτελεσμάτων κατά το 4ο τρίμηνο του 2018.

3.3.10. Η Υπηρεσία του BEREC ξεκίνησε την προετοιμασία της εκδήλωσης επιμόρφωσης ήδη από τον Νοέμβριο του 2017 και, στο πλαίσιο αυτό, επικοινώνησε με τους πιθανούς εκπαιδευτές και εξέτασε τη διαθεσιμότητα των χώρων. Για τον σκοπό αυτό, ήταν απαραίτητη η υπογραφή της σύμβασης με τον διοργανωτή της εκδήλωσης προκειμένου να εξασφαλιστεί η διαθεσιμότητα εκπαιδευτών και συντονιστών, καθώς και η διαθεσιμότητα του χώρου για τις προγραμματιζόμενες ημερομηνίες της επιμόρφωσης. Η σύμβαση υπογράφηκε τον Δεκέμβριο του 2017 και, στη συνέχεια αναλήφθηκε δημοσιονομική υποχρέωση, πριν από την υπογραφή της σύμβασης, όπως απαιτείται από τον δημοσιονομικό κανονισμό. Από την εμπειρία αποδεικνύεται ότι η διοργάνωση εκδήλωσης επιμόρφωσης κατά το πρώτο τρίμηνο του έτους είναι εξαιρετικά δύσκολη χωρίς μεταφορά πιστώσεων από το προηγούμενο έτος και, για τον λόγο αυτό, η Υπηρεσία του BEREC θα εξετάσει το ενδεχόμενο επιλογής διαφορετικού χρόνου διεξαγωγής εκδηλώσεων επιμόρφωσης στο μέλλον.

3.3.11 . Η επιλογή σύμβασης-πλαισίου πραγματοποιήθηκε το 2015. Τη δεδομένη χρονική στιγμή θεωρήθηκε ότι η σύναψη σύμβασης «βάσει κόστους, πλέον σταθερής αμοιβής» ήταν συμβατή με τις διατάξεις του δημοσιονομικού κανονισμού, δεδομένου ότι διάφορες συμβάσεις «βάσει κόστους, πλέον σταθερής αμοιβής» χρησιμοποιούνταν και εξακολουθούν να χρησιμοποιούνται από άλλα θεσμικά όργανα της ΕΕ (π.χ. υπηρεσίες ταξιδίου ή τραπεζικές υπηρεσίες). Λόγω των ιδιαιτεροτήτων της λειτουργίας του BEREC, μεγάλο μέρος των δαπανών που σχετίζονται με εκδηλώσεις του BEREC και καλύπτονται από την Υπηρεσία του BEREC αφορούν την επιστροφή εξόδων των εμπειρογνωμόνων, κυρίως των δημόσιων φορέων που είναι εγκατεστημένοι σε κράτη μέλη της ΕΕ (π.χ. εθνικές ρυθμιστικές αρχές — ΕΡΑ). Επομένως, είναι σκόπιμο να επισημανθεί ότι ο ανάδοχος δεν έχει καμία επιρροή σε αυτό το είδος δαπανών. Κατόπιν των παρατηρήσεων και της εξαιρετικά χρήσιμη